title: Valkoinen (hevosväri)

text:
Yleensä valkoiselta vaikuttava hevonen on kimo. Kimot syntyvät värillisinä ja vuosien myötä muuttuvat yhä harmaammiksi ja valkoisemmiksi. Geenitekijöistään riippuen kimo voi jäädä puhtaan valkoiseksi tai yleisemmin saada iän myötä runsastuvia pieniä värillisiä pilkkuja, niin sanottuja kärpäspilkkuja. Myös vaalea valkovoikko voi vaikuttaa valkoiselta. Vertailu hevosen omiin valkoisiin merkkeihin tai kimon tai kirjavan hevosen valkoiseen karvaan paljastaa valkovoikon värin olevan kermanvaalea, ei valkoinen.
Kirjavat hevoset voivat toisinaan olla hyvin valkovoittoisia. Esimerkiksi tiikerinkirjavuuden eräs muoto on "fewspot", jossa valkealla pohjalla on vain joitain harvoja värillisiä täpliä. Kahden frame-kirjavuustekijää kantavan hevosen parittaminen voi tuottaa homotsygootin frame-varsan, joka on väriltään aivan valkoinen. Valkoiset frame-varsat kuitenkin poikkeuksetta kuolevat tai lopetetaan pian syntymänsä jälkeen ruoansulatuskanavan vakavien epäämuodostumien vuoksi.


title: Valkoinen (hevosväri)

text: Harvinaisin valkoisuuden muoto ja "aitona" valkoisena pidetty väritys hevosilla on dominanttivalkoinen. Dominanttivalkoisuutta aiheuttavia geenimuunnoksia on tunnistettu kymmenkunta. Osa muunnoksista tuottaa kokovalkoisuutta, osa vaihtelevan valkovoittoista kirjavuutta. Sabinokirjavuutta tuottavista tekijöistä on tunnistettu yksi ("SB-1"), joka voi homotsygoottina tuottaa lähes täysvalkoisen värityksen. Geenitutkimusten edistyessä sabinon ja dominanttivalkoisuuden ero onkin hämärtynyt, sillä osa dominanttivalkoisuustekijöistä aiheuttaa sabinon tavoin heterotsygoottina verrattain tavanomaisia valkoisia sukkia ja läsejä.


title: P400-luokka

text: P400-luokka tai L'Audacieuse-luokka on Ranskan laivaston kymmenen aluksen muodostama vartiolaivaluokka, jonka aluksia käytetään kalastusalueen valvontaan, etsintä- ja pelastuspalveluun sekä Ranskan talousalueen valvontaan. Kaksi vastaavaa alusta on toimitettu Gaboniin.


title: P400-luokka

text: Alun perin aluksesta suunniteltiin kaksi versiota, joista toisen aseistuksena oli Exocet MM38 -merimaaliohjukset ja toinen poliisivene. Lopulta kumpaakaan ei tehty, vaan alustyyppien ominaisuudet yhdistettiin. Pääosa aluksista on sijoitettu merten takaisille alueille, jossa ne suorittavat merialueen valvontaa.


title: Dibromietikkahappo

text: Dibromietikkahappo (CHBrO) on orgaaninen yhdiste ja etikkahapon bromattu johdannainen. Yhdistettä voidaan käyttää valmistettaessa muita orgaanisia kemikaaleja.


title: Dibromietikkahappo

text: Huoneenlämpötilassa dibromietikkahappo on valkoista kiteistä ainetta. Yhdiste liukenee hyvin veteen ja useisiin orgaanisiin liuottimiin kuten etanoliin. Yhdiste on keskivahva happo ja sen happovakion arvo on 4,1 · 10 .


title: Dibromietikkahappo

text: Dibromietikkahappoa voidaan valmistaa keittämällä etikkahapon vesiliuosta bromin läsnä ollessa tai hapettamalla tribromieteeniä peretikkahapon avulla. Yhdistettä käytetään orgaanisissa synteeseissä.


title: Timniri

text: Timniri ("Timiniri") on maalaiskunta Moptin alueen Bandiagaran piirissä Malissa. Sen keskuskylä Diangassagou sijaitsee Dogonin ylängöllä 50 kilometriä Bandiagarasta lounaaseen. Kunnassa on 17 600 ja keskuskylässä 1 600 asukasta (vuonna 2009).


title: Timniri

text: Timnirin kunta rajoittuu pohjoisessa Bandiagaran piirin Bara Saran, kaakossa Bankassin piirin Séguén, lännessä Djennén piirin Fakalan ja lounaassa Ségoun alueen Tominianin piirin Timissan kuntiin.


title: Timniri

text: Alue on pinnanmuodostukseltaan hiekkaista ylätasankoa. Kuivuudesta ja ihmisen toiminnasta kärsinyt kasvillisuus koostuu heinäkasveista ja puista. Pysyviä vesistöjä ei ole. Seutu kuuluu Sahelin vyöhykkeeseen.


title: Timniri

text: Kuntaan kuuluu 29 (tai 27) kylää. Niistä suurimmat ovat 2 500 asukkaan Bourkouma ja 2 000 asukkaan Doumbol. Asukkaat ovat etupäässä dogoneja. Heidän lisäkseen kunnassa asuu fulbeja, boboja, moseja, samoja ja markoja.


title: Timniri

text: Kunnan liikenneyhteydet ovat huonot. Liikennevälineitä ovat moottoripyörät, polkupyörät ja hevoskärryt.


title: Timniri

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, lehmänpapu, durra ja fonio. Niiden ohella kasvatetaan perunaa, maapähkinää, okraa, papuja ja vihanneksia. Kotieläimiä ovat naudat, lampaat, vuohet, aasit, vähemmässä määrin hevoset sekä siipikarja. Lisäksi harjoitetaan keräilyä, käsityöammatteja ja kaupankäyntiä. Konsagoun kylässä pidetään viikoittaiset markkinat.


title: Timniri

text: Kunnassa toimii kahdeksan alakoulua, yläkoulu ja koraanikouluja. Dankassagoussa on vaatimaton terveyskeskus. Vesihuolto käsittää kaivoja, porakaivoja ja patoaltaita. Muita palveluja ovat kaksi polttoaineen myyntipistettä, hirssimylly ja viljavarasto.


title: Bara Sara

text: Bara Sara on maalaiskunta Moptin alueen Bandiagaran piirissä Malissa. Sen keskuskylä Ouo Sarre sijaitsee Dogonin ylängöllä 35 kilometriä Bandiagarasta lounaaseen. Kunnassa on 15 000 ja keskuskylässä 1 200 asukasta (vuonna 2009).


title: Bara Sara

text: Bara Saran kunta rajoittuu pohjoisessa Bandiagaran piirin Pignaryn ja Doucoumbon, etelässä Timnirin, idässä Bankassin piirin Séguén, Dimbal Habén ja Kani Bozonin sekä lännessä Djennén piirin Fakalan kuntiin.


title: Bara Sara

text: Seutu kuuluu Sahelin vyöhykkeeseen. Kasvillisuus koostuu etupäässä heinäsavannista. Pysyviä vesistöjä ei juurikaan ole.


title: Bara Sara

text: Kuntaan kuuluu 23 kylää ja 11 pikkukylää. Yli tuhannen asukkaan kyliä ovat keskuskylän lisäksi Garou Leye, Nomono, Fangadougou ja Diallo. Asukkaiden enemmistö on dogoneja. Heidän lisäkseen kunnassa asuu fulbeja. Vallitseva uskonto on islam.


title: Bara Sara

text: Kunnan läpi kulkee Moptin, Bandiagaran, Bankassin ja Koron välinen maantie, johon yhtyy Somadougousta tuleva tie. Paikallisia liikennevälineitä ovat hevoskärryt ja moottoripyörät.


title: Bara Sara

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, ja fonio. Niiden ohella kasvatetaan maapapua, seesamia, hibiskusta, lehmänpapua ja vihanneksia. Kotieläimiä ovat naudat, lampaat, vuohet ja aasit. Lisäksi tuotetaan puutavaraa ja puuhiiltä sekä harjoitetaan hyvin pienimuotoista keräilyä ja metsästystä, käsityöammatteja ja kaupankäyntiä. Diallossa ja Garou-Leyessä pidetään viikoittaiset markkinat.


title: Bara Sara

text: Kunnassa toimii kuusi alakoulua, yläkoulu, kymmenen koulutus- ja kehittämiskeskusta (CED) ja lukutaitokeskus. Ouo Sarressa on terveyskeskus. Vesihuolto käsittää kaivoja ja porakaivoja, Diallon vesijohtoverkon ja neljä patoallasta. Muita palveluja ovat joukko kauppoja, kaksi ruokalaa ja kaksi bensiiniasemaa.


title: Bara Sara

text: Matkailu kuntaan on vähäistä eikä mitään majoituspalveluja ole.


title: Justus ǁGaroëb

text: Justus ǁGaroëb (s. 16. joulukuuta 1942 Omaruru, Erongon alue) on namibialainen heimopäällikkö ja poliitikko. Hänestä tuli damaroiden etnisen ryhmän päällikkö vuonna 1982. Hän perusti Yhdistyneen demokraattisen rintaman (United Democratic Front, UDF) vuonna 1989. ǁGaroëb tunnettiin Etelä-Afrikan hallinnon sitkeänä vastustajana; hän johti Namibian kansallinen rintama (Namibia National Front) -oppositiopuoluetta 1970-luvun lopulla.


title: Justus ǁGaroëb

text: Vuonna 1982 ǁGaroëb nousi damaroiden korkeimmaksi päälliköksi ja virkaatekeväksi kuninkaaksi. Vuonna 1994 hänestä tuli kuningas. ǁGaroëb on toiminut UDF:n puheenjohtajana vuodesta 1989. Heti maansa itsenäistyttyä hän toimi UDF:n edustajana perustuslakikokouksessa, joka oli toiminnassa marraskuusta 1989 maaliskuuhun 1990. Vuodesta 1990 hän on ollut kansanedustajana kansalliskokouksessa (National Assembly), joka on Namibian parlamentin alahuone.


title: Justus ǁGaroëb

text: Justus ǁGaroëb on ollut kolmesti ehdolla Namibian presidentiksi. Vuoden 1999 vaalissa hän sijoittui neljänneksi saatuaan 3,02 prosenttia äänistä. Vuonna 2004 hän oli 3,83 prosentin ääniosuudellaan viides ja vuonna 2009 2,37 prosentin ääniosuudella samoin viides. Kunenen alueella hän sai 22,5 prosenttia äänistä sekä Khorixasin ja Sesfonteinin vaalipiireissä eniten ääniä kaikista ehdokkaista.


title: Aaron Cresswell

text: Aaron Cresswell (s. 15. joulukuuta 1989 Liverpool) on englantilainen jalkapalloilija, joka edustaa Valioliigassa pelaavaa West Ham Unitedia. Vasenjalkaisen Cresswellin pelipaikka on vasen laitapuolustaja.


title: Aaron Cresswell

text: Cresswell edusti Liverpool FC:n junioreita vuodet 2003–2005. Ammattilaisdebyyttinsä hän teki vuonna 2008 Ykkösliigan Tranmere Roversissa. Roversia Cresswell edusti vuodet 2008–2011. Vuonna 2011 hän siirtyi Mestaruussarjan Ipswich Towniin. Siellä hän pelasi vuodet 2011–2014. Seuran kannattajat valitsivat hänet vuonna 2012 seuran kauden pelaajaksi. Kesällä 2014 Cresswell siirtyi Valioliigan West Ham Unitediin. Pääsarjadebyyttinsä hän teki elokuussa 2014 Tottenham Hotspuria vastaan.


title: Teheivarii Ludivion

text: Teheivarii Ludivion (s. 1. heinäkuuta 1989 Tahiti) on tahitilainen jalkapalloilija, joka edustaa maansa pääsarjassa pelaavaa AS Tefanaa. Pelipaikaltaan Ludivion on keskuspuolustaja. Hän pelaa myös Tahitin jalkapallomaajoukkueessa.


title: Teheivarii Ludivion

text: Vuodet 2009-2012 Ludivion edusti Tahitin pääsarjan AS Vénusta. Vuonna 2012 hän siirtyi maan suurseuraan AS Tefanaan, jossa hän myös nykyisin pelaa.


title: Teheivarii Ludivion

text: Ludivion kuului Tahitin alle 20-vuotiaiden maajoukkueeseen, joka pelasi vuoden 2009 MM-kisoissa Egyptissä. Tahitin jalkapallomaajoukkueessa hän debytoi vuonna 2010 ja oli vuonna 2012 mukana voittamassa Oseanian mestaruutta, joka takasi Tahitille paikan vuoden 2013 Maanosaliittojen cupiin Brasiliaan. Maanosaliittojen cupissa Ludivion pelasi kaikissa Tahitin kolmessa pelissä, jotka päättyivät jokainen murskatappioihin. Lohkon viimeisessä pelissä Uruguayta vastaan Ludivion ajettiin kahdella keltaisella kortilla kentältä ulos. Maajoukkuessa hän on pelannut 21 ottelua viimeistellen yhden maalin.


title: Benjamin Williams

text: Benjamin Jon "Ben" Williams (s. 14. huhtikuuta 1977 Canberra) on australialainen jalkapallotuomari. Siviilissä Williams työskentelee canberralaisen koulun liikunnanopettajana. Hän on ollut kansainvälisen jalkapalloliiton FIFA:n virallinen tuomari vuodesta 2005 asti. A-Leaguessa eli Australian pääsarjassa Williams on tuominnut samasta vuodesta lähtien.


title: Benjamin Williams

text: Williams tuomitsi neljä ottelua vuoden 2012 kesäolympialaisissa Lontoossa. Vuonna 2013 Williams valittiin Aasian jalkapalloliiton AFC:n vuoden tuomariksi. Vuonna 2014 hänet valittiin yhdeksi 25 tuomarista tuomitsemaan jalkapallon MM-kisoja. Itse kisoissa Williams tuomitsi kolme ottelua, joista kaksi oli alkulohko-ottelua ja yksi neljännesvälierä Costa Rican ja Kreikan välillä. Näin Williamsista tuli ensimmäinen australialainen tuomari, joka tuomitsee MM-kisoissa toisen kierroksen ottelun.


title: Nawaf Shukralla

text: Nawaf Abdulla Ghayyat Shukralla (s. 13. lokakuuta 1976 Bahrain) on bahrainilainen jalkapallotuomari. Siviiliammatiltaan hän on oikeudellinen tutkija. Shukralla on ollut kansainvälisen jalkapalloliiton FIFA:n virallinen tuomari vuodesta 2008 asti.


title: Nawaf Shukralla

text: Hän on tuominnut AFC Champions Leaguessa sekä vuoden 2012 seurajoukkueiden MM-kisoissa. Vuonna 2014 Shukralla valittiin yhdeksi 25:stä vuoden 2014 MM-kisoihin osallistuvasta tuomarista. Hänen avustavat tuomarinsa olivat hänen maanmiehensä Yaser Tolefat ja Ebrahim Sabt. Kisoissa Shukralla tuomitsi kaksi alkulohkon ottelua.


title: Aleksandr Kutuzov

text: Aleksandr Viktorovitš Kutuzov (; s. 23. marraskuuta 1985 Kalinin, Venäjän SFNT, Neuvostoliitto) on venäläinen jääkiekkopuolustaja ja maailmanmestari, joka pelaa KHL-joukkue TsSKA Moskovassa. Hän laukoo oikealta.


title: Aleksandr Kutuzov

text: Kutuzov on THK Tverin kasvatti. Hän pelasi joukkueessa ensimmäiset miesten pelinsä 17-vuotiaana Venäjän toiseksi korkeimmalla sarjatasolla Vysšaja Ligassa kaudella 2002–2003. Kaudeksi 2004–2005 Kutuzov siirtyi HK MVD:hen, jota hän oli nostamassa seuraavaksi kaudeksi Superliigaan, jossa tulokaskausi 2005–2006 toi 27 runkosarjaottelussa tehot 1+1=2 ja neljässä playoff-ottelussa yhden maalin.


title: Aleksandr Kutuzov

text: Kaudella 2008–2009 Kutuzov jatkoi uraansa Superliigan tilalle perustetussa KHL:ssä Neftehimik Nižnekamskin riveissä. Vain neljän siellä pelatun ottelun jälkeen hän siirtyi kuitenkin Sibir Novosibirskiin, jonka eniten maaleja tehnyt puolustaja Kutuzov oli kuudella osumallaan Dmitri Juškevitšin kanssa. Kutuzov teki kauden aikana kaikkiaan tehot 6+13=19, joka on hänen yhden kauden piste-ennätyksensä pääsarjatasolla. Neljännellä Sibir-kaudellaan 2011–2012 Kutuzov voitti Novosibirskin sisäisen tehotilaston lukemalla +14, mutta hän siirtyi kuitenkin kesken kauden, tammikuussa 2012 loppukaudeksi Dinamo Moskovan riveihin. Kahdeksi seuraavaksi kaudeksi Kutuzov palasi taas Novosibirskiin.


title: Aleksandr Kutuzov

text: Kaudeksi 2014–2015 Kutuzov siirtyi kaksivuotisella sopimuksella Salavat Julajev Ufaan. Hän edusti joukkuetta kauden aikana myös Spengler Cupissa, jossa Ufa eteni finaaliin, mutta hävisi kuitenkin sveitsiläiselle Genève-Servette HC:lle lukemin 0–3. Tammikuussa 2015 Kutuzov valittiin KHL:n viikon puolustajaksi. Kauden jälkeen saman vuoden kesäkuussa Ufa kauppasi hänet TsSKA Moskovaan vaihdossa Andreas Engqvistiin ja Nikolai Prohorkiniin. Vielä saman vuoden syyskuun lopulla Kutuzovin sopimusta jatkettiin kahdella vuodella kevääseen 2018.


title: Aleksandr Kutuzov

text: Kutuzov edusti Venäjää MM-kilpailuissa vuonna 2014, jolloin hän voitti maailmanmestaruuden. Yhteensä hän on pelannut 23 A-maaottelua tehopistein 3+3=6.


title: Aleksandr Kutuzov

text: Venäjän presidentti Vladimir Putin myönsi Kutuzoville vuoden 2014 maailmanmestaruuden jälkeen kunniamerkin ansioista isänmaan hyväksi.


title: Tyrone Kent

text: Tyrone Kent (s. 23. heinäkuuta 1986 Chicago, Illinois) on yhdysvaltalainen koripalloilija, pelipaikaltaan swingman. Hän on pelannut kotimaansa lisäksi Suomessa, Ranskassa, Israelissa ja Kyproksella.


title: Tyrone Kent

text: Kent aloitti koripallon kolmevuotiaana. Vuodet 2005–2009 Kent pelasi yhdysvaltalaisessa Toledon yliopistossa. Vuonna 2010 hän pelasi Ranskan toiseksi korkeimmalla sarjatasolla, ja kaudeksi 2010–2011 hän siirtyi Kyproksen pääsarjaan. Seuraavan kauden Kent edusti NBA:n kehityssarjajoukkue Canton Chargea, ja kauden 2012–2013 hän esiintyi Israelin toiseksi korkeimmalla sarjatasolla. Kauden 2013–2014 Kent palloili kotimaansa ABA-sarjassa 26,7 pisteen ja 9,8 levypallon keskiarvoilla.


title: Tyrone Kent

text: Syksyksi 2014 Kentillä oli tehtynä sopimus israelilaisjoukkueen kanssa, mutta kyseinen seura myytiin, ja Kent jäi työttömäksi. Marraskuussa 2014 hän siirtyi ulkomaalaispelaajiensa vaihtuvuudesta kärsineeseen suomalaiseen Tampereen Pyrintöön. Kent pelasi Pyrinnössä Korisliigan ohella Baltian liigaa, jossa oli joukkueen parhaita pisteidentekijöitä. Pyrinnön joukkue koki edelleen muutoksia, ja helmikuun alussa Kent siirtyi Pyrinnön toiseksi korkeimmalla sarjatasolla pelanneeseen reservijoukkueeseen jossa pelasi kauden loppuun.


title: Tyrone Kent

text: Toledon yliopiston pelaajaprofiilissa Kentiä kutsuttiin joukkueensa lahjakkaimmaksi pelaajaksi, jonka luontaisena pelipaikkana pidettiin laituria, vaikka Kent pelasikin yliopistossa myös pelintekijänä. Kent on yliopistoprofiilinsa mukaan tunnettu donkeistaan ja voitti Israelissa pelatessaan tähdistöottelun donkkikilpailun. Pyrinnön päävalmentaja Pieti Poikola kehui pelaajasopimuksen julkistamisen yhteydessä Kentin puolustuspelaamista.


title: Tyrone Kent

text: Kent luonnehti Aamulehden haastattelussa itseään luonnostaan kimmoisaksi pelaajaksi, joka on hyvä ottamaan levypalloja. Hän kuvaili itseään myös hyväksi joukkuepelaajaksi ja puolustajaksi.


title: Tyrone Kent

text: Kentin isä on myös nimeltään Tyrone Kent, ja hänellä on äitipuoli Debra Kent sekä isoveli Larkey Goodwin. Yliopistossa Kent opiskeli pääaineinaan teknologiaa ja .


title: Neves

text: Neves on kaupunki Afrikan rannikolla sijaitsevalla São Tomén saarella São Tomén ja Príncipen demokraattisessa tasavallassa. Neves on São Tomén toiseksi suurin kaupunki.


Oulun yliopiston tieto- ja sähkötekniikan tiedekunta on yksi Oulun yliopiston tiedekunnista. Tiedekunta aloitti toimintansa vuonna 2014, kun Oulun yliopiston teknillinen tiedekunta jakaantui kolmeen eri teknillistieteelliseen tiedekuntaan: teknilliseen tiedekuntaan, arkkitehtuurin tiedekuntaan sekä tieto- ja sähkötekniikan tiedekuntaan. Sähkötekniikan osasto perustettiin yliopiston teknilliseen tiedekuntaan vuonna 1965 samaan aikaan konetekniikan osaston kanssa. Sähkötekniikan osasto suuntautui ensimmäisen professorinsa Juhani Oksmanin johdolla elektroniikkaan ja radiotekniikkaan. Ensimmäinen tietoliikennetekniikan professuuri perustettiin vuonna 1985 ja langatonta tietoliikennetekniikkaa on tiedekunnassa tutkittu vuodesta 1986 asti. Tietotekniikan professuuri tiedekuntaan perustettiin vuonna 1990. Vuoden 2014 uudelleenjärjestelyn yhteydessä tiedekuntaan liitettiin tietojenkäsittelytieteiden laitos luonnontieteellisestä tiedekunnasta.


title: Oulun yliopiston tieto- ja sähkötekniikan tiedekunta

text: Oulun yliopiston tieto- ja sähkötekniikan tiedekunnasta valmistuneet ovat olleet merkittävässä roolissa Oulun alueen ICT-teollisuuden synnyssä ja kehittämisessä. Tiedekunta on tukenut vahvasti mm. Nokia Oyj:n, VTT:n sekä Technopoliksessa toimivien tekniikan alan yritysten toimintaa Oulussa. Tiedekunnasta valmistuneet ovat perustaneet Oulun seudulle useita yrityksiä, joista merkittävimpiä ovat Elektrobit, Polar Electro, Codenomicon ja NetHawk.


title: Gilbert Meriel

text: Gilbert Meriel (s. 11. marraskuuta 1986 Tahiti) on tahitilainen jalkapallomaalivahti, joka edustaa maansa pääsarjassa pelaavaa AS Vénusta. Meriel kuuluu myös Tahitin jalkapallomaajoukkueeseen.


title: Gilbert Meriel

text: Meriel pelasi nuorena Ranskassa sekä SCO Angersin että Carquefoun riveissä. Vuonna 2010 hän palasi takaisin Tahitille ja AS Tefanaan. Tefanassa Meriel pelasi vain kauden, ennen kuin siirtyi AS Central Sportin joukkueeseen. Tuota seuraa Meriel edusti kolme vuotta, kunnes vuonna 2014 hän siirtyi AS Vénukseen.


title: Gilbert Meriel

text: Meriel debytoi Tahitin jalkapallomaajoukkueessa vuonna 2012. Seuraavana vuonna hän kuului joukkueeseen, joka oli selviytynyt Maanosaliittojen cupiin voitettuaan vuonna 2012 Oseanian mestaruuden. Meriel pelasi turnauksessa yhden pelin, lohkon päätöskamppailun Uruguayta vastaan. Vaikka Tahiti hävisi, Meriel pelasi silti melko hyvin torjuen muun muassa Andrés Scottin rangaistuspotkun.


title: Richard Wright (jalkapalloilija)

text: Richard Wright (s. 5. marraskuuta 1977 Ipswich) on englantilainen jalkapallomaalivahti, joka edustaa Valioliigassa pelaavaa Manchester Cityä. Oikeajalkainen Wright on pelannut Englannin jalkapallomaajoukkueessa.


title: Richard Wright (jalkapalloilija)

text: Wright on Ipswich Townin kasvatti. Hän edusti seuraa vuodet 1995-2001 pelaten yhteensä 240 ottelua Valioliigassa ja toiseksi korkeimmalla sarjatasolla. Vuonna 2001 Wright siirtyi Arsenal FC:hen. Hän pelasi seurassa kauden aikana 12 peliä ja voitti urallaan ensimmäistä kertaa Valioliigan. Seuraavat viisi kautta kuluivat Evertonissa, jossa tilille tuli 60 peliä. Kauden 2007-2008 Wright aloitti West Ham Unitedissa, mutta siirtyi maaliskuussa 2008 lainasopimuksella ilman ensimmäistäkään liigapeliä West Hamin paidassa Mestaruussarjan Southampton FC:hen, jossa hän pelasi loppukauden. Kesällä 2008 Wright palasi takaisin kasvattajaseuraansa Ipswich Towniin, joka pelasi Mestaruussarjassa. Kahden Ipswich-kauden aikana Wright pelasi 58 ottelua. Kauden 2010-2011 hän vietti Sheffield Unitedissa, ennen kuin palasi jälleen kaudeksi 2011-12 Ipswichiin. Hän pelasi kauden 2011-12 aikana vain yhden ottelun Mestaruussarjassa. 2012 kesällä hän siirtyi Preston North Endiin, mutta palasi takaisin ilman pelejä kärsittyään koti-ikävästä. Saman vuoden elokuussa Wright siirtyi hallitsevaan valioliigamestariin Manchester Cityyn, jossa hän voitti liigan kaudella 2013-14, muttei ole pelannut vielä yhtään peliä.


title: Richard Wright (jalkapalloilija)

text: Wright on pelannut Englannin jalkapallomaajoukkueessa kaksi ottelua. Debyytti tapahtui harjoitusottelussa Maltaa vastaan vuonna 2000. Samana vuonna hän oli Englannin varamaalivahtina EM-kisoissa. Toinen ja viimeisin maaottelu tuli harjoitusottelussa Alankomaita vastaan vuonna 2001.


title: Breda Ba.65

text: Breda Ba.65 on italialainen maataistelukone. Konetyyppi osallistui Espanjan sisällissotaan. Toisen maailmansodan aikana Ba.65 osoittautui vanhentuneeksi, ja sen käyttö jäi melko vähäiseksi. Omana kehityskautenaan 1930-luvun puolivälissä kone oli vielä moderni, mutta myöhemmissä sotatoimissa se ei ollut enää kovinkaan taistelukelpoinen.


title: Breda Ba.65

text: Ensimmäisten koneiden moottorit olivat Isotta-Fraschinin valmistamia 700 hv tehoisia Gnome-Rhône K14 -tyyppisiä, lisenssillä tehtyjä tähtimoottoreita. Myöhemmässä valmistussarjassa olivat tehokkaammat Fiatin valmistamat A.80 RC.41 -moottorit. Niiden teho oli tuhat hevosvoimaa. Konemuunnoksia oli kahta eri päävarianttia. Toisessa miehistöön kuului yksi ja toisessa kaksi henkilöä. Yksipaikkainen oli nopeampi (430 km/h) ja kaksipaikkainen hitaampi (410 km/h). Myös taka-ampumon tekemä lisäpaino hidasti konetta. Breda Ba.65:n pääaseistuksena oli kolme kiinteästi eteenpäin ampuvaa konekivääriä. Sisäisessä pommikuilussa saatettiin kuljettaa 300 kg ja koneen ulkoisissa ripustimissa 200 kg pommeja. Teoreettinen maksimi pommikuorma oli tuhat kilogrammaa. Kaksipaikkaisen koneen peräampumossa oli liikuteltava kevyt konekivääri. Yksipaikkaisen koneen ampuma-aseistus oli 2x 12,7 mm kk:t ja 2x 7,7 mm kk:t. Konekivääriaseistus oli siipiin kiinteästi asennettu ja eteenpäin ampuva.


title: Breda Ba.65

text: Konetyyppiä valmistettiin vuosien 1935-1939 aikana 218 yksilöä. Breda Ba.65 oli käytössä Regia Aeronautican ja Espanjan ohella Chilessä, Irakissa, Paraguayssa ja Portugalissa. Valmistajia olivat Breda ja Caproni. Italian Regia Aeronautica poisti omat Ba.65-koneensa ensilinjan käytöstä vuonna 1941.


title: Isoukonkorento

text: Isoukonkorento ("Aeshna crenata") on suurikokoinen ukonkorentoihin kuuluva sudenkorento.


title: Isoukonkorento

text: Pääväriltään isoukonkorennon koiras on kirkkaan sininen. Naaras on ainoa ukonkorento, jolla on siivissään tummat värialueet. Korennon siipien kylkisuonet siiven etureunassa ovat etenkin koirailla tummat.


title: Isoukonkorento

text: Isoukonkorennon ulkonäkö on samankaltainen kuin rannikko- sini- ja suoukonkorennon. Korennon keskiruumiin sivuilla kulkevat viivat ovat yhteensä suunnilleen niiden väliin jäävän tumman alueen paksuiset ja kohtalaisen leveät. Viivoista etummaisen takayläreunasta ojentuu alas vaalea kärki. Korennon otsassa oleva T:n muotoinen kuvio on paksu varrestaan. Koiraan tuntomerkkeihin kuuluvat myös ylemmät perälisäkkeet, joiden keskiosan yläpinnalla on isokokoisten kyhmyjen rivi. Isoukonkorentokoiras eroaa rannikkoukonkorentokoiraasta myös alempien perälisäkkeiden perusteella. Ne ovat isoukonkorennolla pitemmät suhteessa ylempiin kuin rannikkoukonkorennolla.


title: Isoukonkorento

text: Isoukonkorennolla on 58–65 mm pitkä takaruumis ja 48–54 mm pitkä takasiipi. Laji on Euroopan sudenkorennoista suurikokoisin.


title: Isoukonkorento

text: Lajin aikuisia yksilöitä tavataan Suomessa lennossa kesäkuun lopulta syyskuun puoliväliin. Päälentoaika on heinäkuun puolestavälistä elokuun lopulle. Lajin koirailla on tapana lentää jatkuvaa lentoa eikä sini- ja suoukonkorennon tapaan pysähdellä ilmassa paikoilleen. Ne lentävät myös näitä kauempana vesistöjen yllä.


title: Isoukonkorento

text: Isoukonkorennon elinalue painottuu itäiseen Euraasiaan. Lajin läntiset elinalueet ovat Suomessa, Latviassa, Liettuassa ja Valko-Venäjällä. Venäjällä lajia esiintyy Kamtšatkalle ja Sahalinille asti. Suomessa lajia tavataan erityisesti sisämaassa maan eteläosissa, mutta myös Vaasan seudulla. Laji on Suomessa harvinainen, vähälukuinen ja paikallinen.


title: Pärämäts

text: Pärämäts (pärämätsi, peremets, peremec, peremeç) on muodoltaan pyöreä piiras, jonka täytteenä on voimakkaasti maustettu, jauhettu naudanliha. Tyypillisesti reunat käännetään rypyttäen täytteen päälle niin, että piirakka jää keskeltä avoimeksi. Piiras paistetaan öljyssä.


title: Pärämäts

text: Pärämäts perustuu Suomen tataarien perinneruokaan, peremeç-piiraaseen. Pärämätsiä alkoi kaupallisesti valmistaa tamperelainen Linkosuo, vaikuttajina tähän olivat leipomossa työskennellyt Mönever ”Möyssy” Saadetdin, jonka äiti kävi leipomossa opastamassa piiraiden teossa, ja toimitusjohtaja Juhani Linkosuo. Myöhemmin piirakoita alkoi valmistaa Ali Saadetdinin perustama Kotileipomo Amissa (nyk. Amissa Food).


title: Pärämäts

text: Pärämätsit valmistetaan rasvakeittimessä tai kotona paistaen rasvassa pannulla.


title: Pärämäts

text: Pärämätsit tulivat aluksi myyntiin Linkosuon Siilinkarin grillissä Tampereen keskustassa. Perinteisinä maustevaihtoehtoina ovat "kuivat" ja "märät" mausteet, joista kuiva tarkoittaa paprikaan perustuvaa mausteseosta ja märkä sinappia ja ketsuppia.


title: Sidharth Malhotra

text: Sidharth Malhotra (s. 16. tammikuuta 1985 Delhi) on intialainen näyttelijä ja malli, joka työskentelee hindinkielisessä elokuvateollisuudessa. Malhotra aloitti mallin uransa 18-vuotiaana. Tyytymättömänä ammattiinsa hän lopetti ja pääsi avustamaan Karan Joharia tämän ohjatessa elokuvaansa "Nimeni on Khan" (2010). Hän teki näyttelijändebyyttinsä Joharin romanttisessa komediassa "Student of the Year" (2012), joka oli kaupallinen menestys. Seuraavaksi Malhotra näytteli kahdessa kaupallisesti menestyneessä elokuvassa; romanttisessa komediassa "Hasee Toh Phasee" (2014) ja trillerissä "Ek Villain" (2014).


title: Lahjavero

text: Lahjavero on vero, jota maksetaan vastaanotetusta lahjasta.


title: Lahjavero

text: Lahjaveron maksaa lahjansaaja. Lahjaveroa on maksettava, kun verotettavan lahjan arvo on vähintään 5 000 euroa. Lahjavero tulee maksettavaksi myös siinä tapauksessa, jossa lahjansaaja kolmen vuoden kuluessa saa samalta lahjanantajalta useampia lahjoja, joiden yhteinen arvo nousee vähintään 5 000 euroon. Lahjavero määräytyy lahjaveroasteikon perusteella.


title: Lahjavero

text: Lahjaverosta ja perintöverosta puhutaan usein samassa yhteydessä, sillä ilman lahjaveroa perintövero voitaisiin välttää antamalla omaisuus lahjaksi ennen kuolemaa. Tavanomaista suurempi lahja voi olla ennakkoperintö.


title: Lahjavero

text: Alla olevassa näkymässä ovat Suomessa käytössä olleet lahjaveroasteikot.


title: Mikrobiteoria

text: Mikrobiteoria on teoria, jonka mukaan jotkut sairaudet ovat mikrobien aiheuttamia. Nämä pienet eliöt, joita ei näy paljain silmin, tunkeutuvat ihmisiin, eläimiin ja muihin eläviin isäntäeliöihin. Niiden kasvu ja lisääntyminen isäntäeliöissä voi aiheuttaa sairauden. Mikrobeilla voidaan viitata viruksiin, bakteereihin, alkueliöihin, sieniin tai prioneihin. Tauteja aiheuttavia mikroeliöitä kutsutaan patogeeneiksi ja niiden aiheuttamia tauteja infektiosairauksiksi. Silloinkin kun patogeeni on taudin ensisijainen aiheuttaja, ympäristötekijöillä ja perinnöllisillä tekijöillä on usein vaikutus taudin vakavuuteen sekä siihen saako mahdollinen isäntäeliö tartuntaa patogeenille altistettuna.


title: Mikrobiteoria

text: Mikrobiteoriaa ehdotettiin 16. vuosisadan puolivälissä ja sen uskottavuus kasvoi tieteellisten löytöjen kautta 17. vuosisadan ja 19. vuosisadan loppupuolen välillä. Se syrjäytti aikaisempia selityksiä sairauksille, kuten Galenoksen miasmateorian.


title: Mikrobiteoria

text: Tautien leviämistä käsittelevän miasmateorian mukaan, koleran, klamydian ja mustan surman kaltaisten sairauksien leviäminen johtui "miasmaksi" () kutsutusta haitallisesta huurusta. Teorian mukaan, näiden epidemioiksi kasvaneiden sairauksien alkuperä oli miasma, joka oli lähtöisin mätänevästä orgaanisesta aineesta. Miasmaa pidettiin myrkyllisenä höyrynä tai sumuna, joka oli täynnä hajoavan aineen sairauksia aiheuttavia hiukkasia. Miasmateorian asema oli, että sairaudet olivat saastuneen veden, saastuneen ilman ja huonojen hygieenisten olosuhteiden kaltaisten ympäristötekijöiden tuotoksia. Sellaiset infektiot eivät levinneet henkilöstä toiseen mutta vaikuttivat henkilöihin, jotka olivat sellaisia huuruja tuottavien lähteiden ympäristössä. Miasma oli tunnistettavissa sen huonosta hajusta.


title: Mikrobiteoria

text: Tämä oli vallitseva käsitys tautien leviämisestä ennen kuin mikrobiteoria sai jalansijan 19. vuosisadalla.


title: Mikrobiteoria

text: Girolamo Fracastoro ehdotti vuonna 1546, että epideemiset sairaudet johtuivat leviävistä siemenkaltaisista esineistä, jotka levittävät tauteja suoran tai epäsuoran kontaktin kautta, tai pitkän matkan päästä ilman kontaktia.


title: Mikrobiteoria

text: Italialainen lääkäri Francesco Redi tuotti varhaista todistusaineistoa spontaania sikiämistä vastaan. Hän kehitti vuonna 1668 kokeen, jossa hän käytti kolmea purkkia. Hän asetti murekkeen ja kananmunan kaikkiin kolmeen purkkiin. Hänellä oli yksi purkeista avoinna, toinen tiukasti suljettuna ja kolmas harsolla peitettynä. Muutaman päivän päästä hän havaitsi, että avoimessa purkissa ollut mureke oli täynnä toukkia ja että harsolla peitetyn purkin harson ulkopinnalla oli toukkia. Tiukasti suljetun purkin sisäpuolella tai ulkopuolella ei kuitenkaan ollut toukkia. Hän huomasi myös, että toukkia löytyi vain pinnoilta, jotka olivat kärpästen ulottuvilla. Tästä hän päätteli, että spontaani sikiäminen ei ollut uskottava teoria.


title: Mikrobiteoria

text: 1670-luvulla Antoni van Leeuwenhoek oli ensimmäinen, joka havaitsi mikrobit suoraan. Hän oli mikrobiologian varhainen edelläkävijä. Rakentaen Leeuwenhoekin työn perustalle, Nicolas Andry -niminen lääkäri väitti vuonna 1700, että mikrobit (joita hän kutsui "madoiksi") olivat isorokon ja muiden sairauksien takana.


title: Mikrobiteoria

text: Richard Bradley teorisoi vuonna 1720, että rutto ja 'kaikki viheliäät taudit' johtuivat 'myrkyllisistä hyönteisistä', jotka olivat eläviä ja nähtävissä vain mikroskoopin avulla.


title: Mikrobiteoria

text: Italialainen Agostino Bassi oli ensimmäinen, joka todisti, että sairaudet johtuvat mikrobeista. Hän suoritti sarjan kokeita vuosien 1808 ja 1813 välillä ja osoitti, että "vihannesparasiitti" aiheutti "calcinacciona" tunnetun sairauden mulperiperhosten toukissa. Tämä sairaus oli tuhoamassa ranskalaista silkkiteollisuutta niihin aikoihin. Nykyään tiedetään, että "vihannesparasiitti" on (Bassin mukaan nimetty) "Beauveria bassiana" -niminen sieni, joka on patogeeninen hyönteisille.


title: Mikrobiteoria

text: Ignaz Semmelweis oli Wienin kätilösairaalassa vuonna 1847 työskentelevä unkarilainen synnytyslääkäri, joka huomasi merkittävän kasvun lapsivuodekuumeen esiintyvyydessä kun naiset synnyttivät sairaalassa lääkärien ja ylioppilaiden avustamina. Kätilöiden avustamat synnytykset olivat sen sijaan suhteellisen turvallisia. Tutkittuaan asiaa pidemmälle, Semmelweis yhdisti lapsivuodekuumeen lääkäreiden suorittamiin tarkastuksiin ja huomasi, että nämä lääkärit tulivat yleensä suoraan ruumiinavauksista. Väittäen, että lapsivuodekuume johtui tarttuvasta taudista ja että ruumiinavauksista tulevat aineet olivat osallisia sen kehittymiseen, Semmelweis pakotti lääkärit pesemään kätensä klooriliuoksella ennen raskaana olevien naisten tutkimista. Tämän seurauksena, kyseisen sairaalan lapsivuodekuolleisuus väheni 18 prosentista 2.2 prosenttiin. Tästä huolimatta suurin osa sen ajan lääketieteellisestä yhteisöstä hylkäsi hänen teoriat.


title: Mikrobiteoria

text: John Snow oli niihin aikoihin hallitsevan miasmateorian skeptikko. Girolamo Fracastoron edistämä mikrobiteoria ei ollut vielä saanut täyttä tai laajalle levinnyttä hyväksyntää, joten Snow ei ymmärtänyt millä mekanismilla sairaus levisi. Hän julkaisi teoriansa ensimmäisen kerran vuonna 1849 "On the Mode of Communication of Cholera" -nimisessä esseessä. Snow julkaisi toisen painoksen artikkelistaan vuonna 1855, jossa hän dokumentoi kattavamman tutkimuksen vesihuollon vaikutuksesta Lontoon Sohossa vuonna 1854 tapahtuneeseen epidemiaan.


title: Mikrobiteoria

text: Puhumalla paikallisten asukkaiden kanssa, hän osasi tunnistaa Broad Streetilla (nyk. Broadwick Streetilla) olevan julkisen vesipumpun tartunnan lähteeksi. Snow otti näytteitä pumpun vedestä ja tutki näitä kemikaaleja ja mikroskooppia käyttäen. Vaikka nämä kokeet eivät lopullisesti todistaneet veden vaarallisuutta, Snow'n tekemät tutkimukset taudin leviämisestä riittivät vakuuttamaan paikallisen raadin poistamaan vesipumppu käytöstä irrottamalla sen kahva. Tätä on yleisesti pidetty epidemian loppumisen syynä, vaikka Snow huomasi, että epidemia saattoi jo olla nopeassa laskussa.


title: Mikrobiteoria

text: Snow käytti myöhemmin pistekarttaa havainnollistamaan pumpun ympärillä olevien koleratapauksien rykelmää. Hän käytti myös tilastotiedettä havainnollistaakseen vesilähteen laadun ja koleratapausten välisen yhteyden. Hän osoitti, että "Southwark and Vauxhall Waterworks Company" otti vettä Thames-joen jätevesien saastuttamista osista ja johti sitä koteihin, mikä johti koleran leviämiseen. Snown tutkimus oli merkittävä tapahtuma kansanterveyden ja maantieteen historiassa. Sitä pidetään yhtenä epidemiologian tieteenhaaran perustavina tapahtumina.


title: Mikrobiteoria

text:
Tutkijat havaitsivat myöhemmin, että tämä julkinen kaivo oli kaivettu vain metrin päähän vanhasta likakaivosta, josta oli alkanut vuotaa ulosteessa olleita bakteereita.
Tähän likakaivoon oli huuhtoutunut toisesta lähteestä koleran saaneen vauvan vaippa. Likakaivon suu oli alun perin ollut lähellä olleen talon alla, mutta talo rakennettiin uudelleen hieman kauemmas tulipalon jälkeen. Kaupunki oli laajentanut katua ja likakaivo oli kadonnut. Siihen aikaan oli yleistä, että talojen alla oli likakaivoja. Suurin osa perheistä yrittivät päästä eroon omista jätevesistä kaatamalla ne suoraan Thamesiin, jottei likakaivo täyttyisi nopeammin kuin likavesi ehtisi hajota maahan.


title: Mikrobiteoria

text: Valtion virkailijat palauttivat Broad Streetin pumpun kahvan koleraepidemian laannuttua. He olivat reagoineet vain populaation akuuttiin vaaraan ja hylkäsivät jälkeenpäin Snown teorian. Tämän ehdotuksen hyväksyminen olisi tarkoittanut uloste-suu tartuntareitin epäsuoraa hyväksyntää, minkä viranomaiset hylkäsivät koska se oli heidän mielestä "liian masentavaa".


title: Mikrobiteoria

text: Muodollisemmat kokeet mikrobien ja sairauksien välisestä suhteesta suoritti Louis Pasteur vuosien 1860 ja 1864 välillä. Hän löysi lapsivuodekuumeen ja märkimistä aiheuttavan bakteerin verestä ja ehdotti boorihapon käyttöä tappamaan nämä mikrobit ennen synnytystä ja sen jälkeen.


title: Mikrobiteoria

text: Pasteur osoitti vuosien 1860 ja 1864 välillä myös, että käyminen ja mikrobien kasvu ravinneliuoksissa eivät johtuneet spontaanista sikiämisestä. Hän altisti vasta keitettyä lientä ilmalle astioissa, jotka sisälsivät suodattimet, jotka estivät hiukkasten kulkeutumisen kasvualustalle. Hän käytti myös astioita, joissa ei ollut lainkaan suodattimia ja joissa ilma kulki pitkien, pölyhiukkaset ulkona pitävien mutkikkaiden putkien kautta. Mitään ei kasvanut liemissä: Elävät organismit, jotka kasvoivat tällaisissa liemissä tulivat siis sen ulkopuolelta, pölyn kuljettamina itiöinä, sen sijaan että ne sikisivät liemestä.


title: Mikrobiteoria

text: Pasteur havaitsi vuonna 1870, että toinen mulperiperhosten toukkien vakava sairaus, "pébrine", johtui pienestä mikroskooppisesta organismista, joka tunnetaan nykyisin nimellä "Nosema bombycis". Pasteur pelasti Ranskan silkkituotannon kehittämällä menetelmän, jolla voitiin seuloa mulperiperhosten toukkien munia tartunnan saamattomien löytämiseksi. Menetelmä on edelleen käytössä tämän ja muiden mulperiperhosten toukkia haittaavien tautien torjunnassa.


title: Mikrobiteoria

text: Robert Koch tunnetaan siitä, että hän kehitti neljä peruskriteeriä (Kochin postulaatit) joilla voidaan tieteellisesti luotettavalla tavalla osoittaa, että tietty sairaus on tietyn organismin aiheuttama. Nämä postulaatit kasvoivat hänen uraauurtavasta työstä pernaruton parissa, jossa hän käytti puhdistettuja viljelmiä sairaista eläimistä eristetystä taudinaiheuttajasta.


title: Mikrobiteoria

text: Kochin postulaatit kehitettiin 19. vuosisadalla yleiseksi ohjeeksi silloisilla menetelmillä isoloitavissa olevien patogeenien tunnistamiselle. Jo Kochin aikana tunnistettiin, että tietyt tartunnanaiheuttajat olivat syyllisiä sairauksiin vaikka ne eivät täyttäneet kaikkia postulaatteja. Yritykset soveltaa Kochin postulaatteja jäykästi virustautien diagnosoimiseen 19. vuosisadan loppupuolella, aikana jolloin viruksia ei voitu nähdä eikä niitä osattu eristää näytteistä, on voinut hidastaa virologian tieteenhaaran varhaista kehitystä. Nykypäivänä, useita tartunnanaiheuttajia hyväksytään sairauksien aiheuttajiksi vaikka ne eivät täytä kaikkia Kochin postulaateista. Näin ollen, vaikka Kochin postulaatit ovat edelleen historiallisesti merkittäviä ja jatkavat mibrobiologisen diagnosoinnin valaistamista, kaikkien neljän postulaatin täyttyminen ei ole vaatimus syy-yhteyden osoitukseen.


title: Mikrobiteoria

text: Kochin postulaateilla on myös ollut vaikutus tieteilijöihin, jotka ovat tutkineet mikrobisia patogeeneja molekyyläärisestä näkökulmasta. 1980-luvulla kehitettiin molekyläärinen versio Kochin postulaateista ohjaamaan mikrobeista löytyvien virulenssitekijöitä koodaavien geenien tunnistamisessa.


title: Mikrobiteoria

text: Kochin postulaatit:


title: Mikrobiteoria

text: Koch kuitenkin hylkäsi ensimmäisen postulaatin universalistisen vaatimuksen kokonaan sen jälkeen kun hän löysi koleran (ja myöhemmin lavantaudin) oireettomia taudinkantajia. Nykyisin tiedetään, että oireeton taudinkantajuus on yleinen piirre monissa tartuntataudeissa, etenkin polion, herpes simplexin, HIV:n ja hepatiitti C:n kaltaisissa virustaudeissa. Erityisenä esimerkkinä: kaikki lääkärit ja virologit ovat yhtä mieltä siitä, että "poliovirus" aiheuttaa halvaantumisen vain muutamissa infektiotapauksissa ja että poliorokotteen menestys sairauden ehkäisemisessä tukee vakaumusta siitä, että "poliovirus" on taudinaiheuttaja.


title: Mikrobiteoria

text: Kolmannessa postulaatiossa lukee "pitäisi" eikä "täytyy", koska kuten Koch itse todisti sekä tuberkuloosin että koleran tapauksissa, kaikki taudinaiheuttajalle altistetut eliöt eivät sairastu. Sairastumattomuus voi johtua sellaisista tekijöistä kuin yleinen terveys ja toimiva immuunijärjestelmä; aiemman altistumisen tai rokotuksen kautta hankittu immuniteetti; tai geneettinen immuniteetti (kuten malarian vastustuskyky, joka voi tulla siitä että on vähintään yksi sirppisoluanemiaa aiheuttavista alleeleista).


title: Mikrobiteoria

text: Toinen postulaatti voidaan myös lykätä tietyillä mikro-organismeilla tai asioilla, joita ei voida (ainakaan vielä) kasvattaa elatusaineessa puhdasviljelmänä. Esimerkkinä on Creutzfeldt–Jakobin taudin aiheuttavat prionit. Yhteenvetona, todistusaineisto joka täyttää Kochin postulaatit on riittävä mutta ei välttämätön syy-yhteyden osoittamiseksi.


title: Mikrobiteoria

text: Joseph Lister oli merkittävässä roolissa mikrobiteoriaan pohjautuvien käytännön sovelluksien kehityksessä 1870-luvulla. Hän edisti lääketieteellisten ympäristöjen hygienian ja aseptisten kirurgisten tekniikoiden kehitystä – osittain karbolihapon (fenolin) käytön kautta antiseptina.


title: Jarmuk

text: Jarmuk on (, ) on Jordanin suurin sivujoki. Se virtaa Jordanian, Syyrian ja Israelin halki.


title: Jarmuk

text: Joen ylittävät rautatiesillat olivat sotatoimien kohteena alueella ensimmäisen maailmansodan aikana käydyn arabikapinan aikana.


title: Andrei Lavrov (käsipalloilija)

text: Andrei Ivanovitš Lavrov (; s. 26. maaliskuuta 1962 Krasnodar) on uransa jo päättänyt venäläinen ja ex-neuvostoliittolainen käsipallomaalivahti. Hän voitti olympiakultaa kolmelle eri maalle, vuonna 1988 Neuvostoliitolle, vuonna 1992 IVY:lle ja vuonna 2000 Venäjälle. Lisäksi hän voitti Venäjälle vielä olympiapronssia vuonna 2004 ja pelasi vuoden 1996 olympialaisissa, joissa Venäjä sijoittui viidenneksi. Vuoden 2000 kesäolympialaisten avajaisissa Lavrov kantoi Venäjän lippua.


title: Andrei Lavrov (käsipalloilija)

text: MM-kisoissa Lavrov on voittanut kaksi kultaa sekä yhden hopean Venäjälle ja yhden hopean Neuvostoliitolle. Hänet nimettiin Venäjällä vuosituhannen käsipalloilijaksi vuonna 2001.


title: Andrei Lavrov

text: Andrei Lavrov () on seuraavien henkilöiden nimi:


title: The Oxford Times

text: The Oxford Times on vuonna 1862 perustettu viikoittain ilmestyvä sanomalehti, joka julkaistaan tiistaisin Oxfordissa, Yhdistyneessä kuningaskunnassa.


title: The Oxford Times

text: 1922 Arabian Lawrencena tunnettu T. E. Lawrence painatti sotamuistelmistaan "Seven Pillars of Wisdom" (1922) rajatun määrän kopioita lehden kirjapainossa.


title: Guido Quaroni

text: Guido Quaroni (s. 9. marraskuuta 1967 Pavia) on italialainen ääninäyttelijä ja Pixar Animation Studiosin valvova tekninen johtaja. Hän on yksi 3D-tekniikkaan perustuvan solidThinkingin kehittäjistä.


title: Guido Quaroni

text: Quaroni on työskennellyt Pixarilla vuodesta 1996 asti. Vuoteen 2014 mennessä Quaronilla on ollut tekninen johtotehtävärooli yhdessätoista Pixarin animaatioelokuvassa. Kolmessa niistä hän on myös työskennellyt ääninäyttelijänä. "Monsterit Oy:ssä" vuodelta 2001 hän oli Tony the Grosserin ääni sekä "Autoissa" (2006) ja "Autot 2:ssa" italialaisen trukin Guidon, joka sai nimensä Quaronilta, äänenä.


title: Anton Tkáč

text: Anton Tkáč (s. 30. maaliskuuta 1951 Lozorno, Bratislavan alue) on slovakialainen ratapyöräilijä, joka aktiiviurallaan edusti Tšekkoslovakiaa Hän on olympiavoittaja ja kaksinkertainen maailmanmestari. Hän edusti Slovan Bratislavaa ja Dukla Trenčíniä. Hän on pituudeltaan 183 cm.


title: Anton Tkáč

text: Tkáč voitti Montrealin olympialaisissa 1976 kultaa eräajossa. Hän kukisti loppuottelussa Daniel Morelonin erävoitoin 2–1. Moskovan olympialaisissa 1980 hän sijoittui eräajossa neljänneksi. Münchenissä 1972 hän oli joukkueaika-ajossa yhdestoista ja kilometrin aika-ajossa kolmastoista.


title: Anton Tkáč

text: Tkáč voitti amatöörien eräajon maailmanmestaruuden Montrealissa 1974 ja Münchenissä 1978. Amatöörien kilometrin aika-ajossa hän sai MM-pronssia Leicesterissä 1970.


Marine Aircraft Experimental Establishment (MAEE) oli brittiläinen sotilasvoimien kehitys- ja tutkimuslaitos. Se perustettiin 1918 ja sen tehtävänä oli suunnitella, kehittää ja valvoa vesilentokoneita, lentoveneitä ja muita ilma-aluksia. Se lopetti yhteistoimintansa Kuninkaallisten ilmavoimien kanssa 1953 ja jatkoi siviilijärjestönä vuoteen 1958.


title: Marine Aircraft Experimental Establishment

text: Arabian Lawrencena tunnettu T. E. Lawrence työskenteli MAEE:ssa 1930-luvulla.


title: Napapiiri

text: Napapiirit ovat maapallon pohjois- ja eteläosissa sijaitsevat kaksi leveyspiiriä, joiden kulmaetäisyys navoista on sama kuin Maan pyörimisakselin kaltevuus Maan ratatasoon nähden. Sen seurauksena napapiirien ja napojen välillä on teoriassa aikoja, jolloin auringon keskipiste pysyy koko vuorokauden ajan horisontin ylä- tai alapuolella, mistä seuraavat kaamos ja yötön yö.


title: Napapiiri

text: Maan pohjoisen napapiirin sijainti on noin 66,5° pohjoista leveyttä ja eteläisen napapiirin 66,5° eteläistä leveyttä.


title: Napapiiri

text: Myös muilla planeetoilla on napapiirinsä: esimerkiksi Marsin napapiirit ovat 64,8° leveyspiireillä.


title: Klaus-Jürgen Grünke

text: Klaus-Jürgen Grünke (s. 30. maaliskuuta 1951 Bad Lauchstädt) on saksalainen ratapyöräilijä, joka aktiiviurallaan edusti Saksan demokraattista tasavaltaa. Hän on olympiavoittaja ja maailmanmestari. Hän edusti Berliner TSC -seuraa, ja on pituudeltaan 172 cm.


title: Klaus-Jürgen Grünke

text: Grünke voitti olympiakultaa kilometrin aika-ajossa Montrealissa 1976 ajalla 1.05,927. Hän voitti amatöörien kilometrin aika-ajon maailmanmestaruuden Rocourtissa 1975. Hän sai amatöörien neljän kilometrin joukkuetakaa-ajossa MM-hopeaa 1974 ja MM-pronssia 1975.


title: Austin Davis

text: Austin Davis (s. 2. kesäkuuta 1989 Ringgold, Georgia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL:ssä pelaavaa Seattle Seahawksia.


title: Austin Davis

text: Ennen ammattilaisuraansa varaamaton Davis pelasi yliopistojalkapalloa Etelä-Mississippin yliopiston joukkueessa.


title: Austin Davis

text: Boston Red Sox varasi Davisin MLB:n vuoden 2012 31. kierroksella, vaikka hän oli viimeksi pelannut baseballia lukiossa vuonna 2007.


title: Richard Brinsley Sheridan

text: Richard Brinsley Butler Sheridan (30. lokakuuta 1751 Dublin – 7. heinäkuuta 1816 Lontoo) oli irlantilainen näytelmäkirjailija ja runoilija sekä lontoolaisen Drury Lane -teatterin pitkäaikainen omistaja. Hänet tunnetaan muun muassa näytelmistään "The Rivals" (suom. "Kilpakosijat"), "The School for Scandal" (suom. "Juorukoulu") ja "A Trip to Scarborough". Richard Sheridan teki myös poliittisen uran. Hän oli liberaaliryhmittymä Whigien edustajana 32 vuotta.


title: Richard Brinsley Sheridan

text: Richard B. Sheridanin vanhemmat olivat näyttelijä Thomas Sheridan ja kirjailija Frances Sheridan. Perhe muutti Irlannista Englantiin vuonna 1758. Richard Sheridan opiskeli lontoolaisessa Harrow School'issa 1762–1768.


title: Richard Brinsley Sheridan

text: Vuonna 1772 Sheridan kävi kaksintaistelun kapteeni Thomas Mathewsia vastaan, kamppailu oli lyhyt ja veretön ja hän voitti sen. Sheridanin omien sanojen mukaan Mathewsin oli pakko "rukoilla elämänsä puolesta" ("beg for his life"). Mathews ei hyväksynyt tappiotaan, ja seuraava, edellistä verrattomasti raivokkaampi kaksintaistelu käytiin saman vuoden heinäkuussa Kingdownissa Bathin lähellä. Sheridan haavoittui vakavasti.


title: Richard Brinsley Sheridan

text: Vuonna 1772 Sheridan karkasi naimisiin Elizabeth Ann Linleyn kanssa ja asettui Lontooseen. Sheridan suuntautui näytelmäkirjailijan uralle; hänen ensimmäinen näytelmänsä "The Rivals" (1775) esitettiin lontoolaisessa Covent Garden -teatterissa. Ensi-ilta epäonnistui, mutta näyttelijävaihdoksen jälkeen kappaleesta tuli suurmenestys.


title: Richard Brinsley Sheridan

text: Pian "The Rivals" -näytelmän jälkeen Sheridan ja hänen appensa, säveltäjä Thomas Linley, tuottivat oopperan "The Duenna". Kappale sai lämpimän vastaanoton ja se esitettiin 75 kertaa. 1770-luvun jälkipuoliskolla Sheridan, Thomas Linley ja muuan kolmas henkilö hankkivat omistukseensa Drury Lane -teatterin. Sheridanista tuli sittemmin teatterin ainoa omistaja.


title: Richard Brinsley Sheridan

text: Sheridanin kuuluisin näytelmä "The School for Scandal" (1777) on eräs englanninkielisen tapakomedian kestävimpiä saavutuksia. Myös satiirinen näytelmä "The Critic" (1779) keräsi myönteisiä arvioita. Molemmat näytelmät, kuten myös Sheridan myöhempi tuotanto, saivat kantaesityksensä Drury Lane -teatterissa.


title: Richard Brinsley Sheridan

text: Vuonna 1825 irlantilaiskirjailija Thomas Moore julkaisi elämäkerran "Memoirs of the Life of Richard Brinsley Sheridan", joka vaikutti merkittävästi Sheridanin jälkimaineeseen. Vuonna 1881 paljastettiin Royal Society of Arts -yhteisön sininen muistolaatta Sheridanin kunniaksi Savile Row -kadulla Mayfairissä. Toinen muistolaatta sijaitsee Staffordissa.


title: Richard Brinsley Sheridan

text: Richard B. Sheridanilla ja hänen ensimmäisellä puolisollaan Elizabeth Linleyllä oli poika Thomas (Tom) Sheridan (1775–1817). Elizabethilla oli myös tytär Mary (s. 30. maaliskuuta 1792), mutta tämän isä oli hänen rakastajansa lordi Edward FitzGerald. Elizabeth Linley kuoli tuberkuloosiin kesäkuussa 1792. Tytär Mary eli vain puolitoistavuotiaaksi.


title: Richard Brinsley Sheridan

text: Vuonna 1795 Richard B. Sheridan nai Hester Jane Oglen (1776–1817). Pariskunnalle syntyi ainakin yksi lapsi, Charles Brinsley Sheridan (1796–1843).


title: Luc Mbah a Moute

text: Luc Richard Mbah a Moute (s. 9. syyskuuta 1986 Yaoundé) on kamerunilainen koripalloilija, joka pelaa kaudella 2018–2019 NBA-liigan Los Angeles Clippersissä.


title: Luc Mbah a Moute

text: Isona tai pienenä laitahyökkääjänä pelaava Mbah a Moute varattiin vuoden toisella kierroksella, tilaisuuden 37. pelaajana. Hän on NBA:ssa erdustanut Milwaukee Bucksia 2008–2013, Sacramento Kingsiä 2013, Minnesota Timberwolvesia 2013–2014, Philadelphia 76ersiä 2014–2015, Los Angeles Clippersiä 2015–2017 sekä Houston Rocketsia 2017–2018 sekä sen jälkeen uudelleen Los Angeles Clippersiä.


title: Juorukoulu

text: Juorukoulu ("The School for Scandal", suomeksi myös "Parjauspesä") on irlantilaisen Richard Brinsley Sheridanin kirjoittama tapakomedia. Se sai kantaesityksensä Drury Lane -teatterissa Lontoon West Endissä 8. toukokuuta 1777.


title: Juorukoulu

text: Veljekset Joseph ja Charles Surface ovat orpoja, jotka yhdessä Maria-serkkunsa kanssa asuvat sukulaismiehensä Sir Peter Teazlen hoivissa. Kumpikin veljeksistä haluaisi naida Marian. Lady Sneerwell puolestaan on juoruilusta nauttivan pikkupiirin, Juorukoulun, keskushahmo, joka havittelee Charlesia itselleen. Hän levittää valheellisia huhuja Charlesin ja Sir Peterin vaimon Lady Teazlen välisestä rakkaussuhteesta saadakseen Marian hylkäämään Charlesin. Samaan aikaan Joseph yrittää vietellä Lady Teazlen.


title: Juorukoulu

text: Veljeksillä on rikas setä, Sir Peter Teazlen veli Sir Oliver Surface, jota he eivät koskaan ole tavanneet. Sir Oliver saapuu kaukomailta ja tutustuu sukulaispoikiinsa "incognito" ottaakseen selville, kumpi heistä on perivä hänen mahtavan omaisuutensa. Joseph paljastuu tekopyhäksi hurskastelijaksi ja Charles puolestaan hölläkätisen anteliaaksi. Sir Oliver päättää jättää perinnön Charlesille.


title: Juorukoulu

text: Farssimaisessa kohtauksessa, jossa hahmot piileskelevät huonekalujen takana, Sir Peter saa selville, että Charlesiin ja Lady Teazleen liittyvät huhut ovat perättömiä. Hän tekee sovinnon vaimonsa kanssa ja päättää, että Charles naikoon Marian. Lady Teazle pelastuu turmiolta.Kantaesityksessä keväällä 1777 John Palmer oli Joseph Surface, Frances Abington oli Lady Teazle ja William 'Gentleman' Smith näytteli Charles Surfacen roolin."The School for Scandal" -teosta on näytelty Suomen Kansallisteatterissa nimellä "Juorukoulu" vuosina 1950 ja 1960. Aiemmin teos tunnettiin nimellä "Parjauspesä". Vuoden 1950 tuotannossa Lady Teazlen roolissa oli Ansa Ikonen, Sir Peter Teazlea näytteli Uuno Laakso, Joseph Surfacea näytteli Unto Salminen ja Charles Surfacea puolestaan Joel Rinne. Mariana oli Kyllikki Forssell ja Lady Sneerwellinä Kaisu Leppänen. Alkuperäinen ensi-ilta oli vuonna 1879; tuolloin näyttelijöinä olivat muun muassa Ida Aalberg, Axel Ahlberg ja Oskari Vilho.


title: Juorukoulu

text: Rafael Koskimies kirjoitti näytelmästä: ”Snobbi Sheridan oli sijoittanut tapaukset kaikkein hienoimpiin seurapiireihin, joihin hän itsekin nuoruudessaan pyrki ja pääsi. Tässä näytelmässä tarvitaan aina tavallista suuremmat määrät naisten silkkivaatetta, miesten peruukkeja ja kaularöyhelöitä.” Koskimies määritteli teoksen ”häijynilkiseksi satiiriksi”, jonka henkilöt ovat aavistuksen älykkäämpiä kuin he kaiketi olivat vastaavassa entisessä elämässään.


title: Juorukoulu

text: "The School for Scandal" -näytelmään perustuvia filmatisointeja:


title: Tunisian juutalaiset

text: Tunisian juutalaiset ovat nimensä mukaan Tunisiassa asuvia juutalaisia. Yhteisö muodostui jo antiikin ajoilla ja suurimmillaan yhteisö oli 1940-luvulla, jolloin he muodostivat noin 2 % koko maan väestöstä. Sittemmin heidän määränsä on vähentynyt juutalaisten muuttaessa Ranskaan ja Israeliin. Heitä on nykyisin Tunisiassa noin 1 100 ja suurin osa heistä asuu maan pääkaupunki Tunisissa.


title: Tunisian juutalaiset

text: Tunisian juutalaisyhteisö muodostui todennäköisesti Jerusalemin toisen temppelin tuhoutumisen aikoihin ensimmäisen vuosituhannen alulla. On tosin mahdollista, että heitä tuli alueelle jo foinikialaisten kauppiaiden mukana, jotka perustivat sittemmin Karthagon. Rooman valtakunta hallitsi aluetta Karthagon jälkeen ja 400-luvulla heidät korvasivat vandaalit ja sittemmin Bysantin valtakunta. 600-luvulla tulivat puolestaan islamin uskoiset arabit, joiden myötä juutalaisista tuli dhimmejä. Dhimmistatuksestaan huolimatta juutalaiset kauppiaat menestyivät melko hyvin ja Kairouanin kaupungista tuli juutalaisen oppineisuuden keskus seuraavien kolmen vuosisadan ajaksi. Kairouan tuhoutui beduiinien hyökkäyksessä vuonna 1057 ja juutalaiset karkotettiin kaupungista, eivätkä he palanneet ennen vuotta 1881.


title: Tunisian juutalaiset

text: Juutalaisia alkoi tulla Pohjois-Afrikkaan Espanjassa tapahtuneiden vainojen ja lopulta karkotuksen myötä vuonna 1492. Juutalaisia muutti sittemmin myös italialaisesta Livornon kaupungista. Alkuperäiset juutalaiset ja uudet saapujat eivät tulleet aluksi toimeen keskenään ja he erottuivat selkeästi kahtena eri joukkona. Uudet tulijat tunnettiin nimityksillä "Gorni" ja "Grana", kun taas alkuperäiset juutalaiset nimittivät itseään termillä "Touansa". Ranska valloitti Tunisian vuonna 1857 ja hyökkäyksen syynä toimi Ranskan kansalaisuuden omanneen juutalaisen teloitus. Ranskalaisten painostuksesta Tunisian bey otti käyttöön uskonnollisten vähemmistöjen oikeudet takaavat lait.


title: Tunisian juutalaiset

text: Toisen maailmansodan aikana vuonna 1942 Natsi-Saksa miehitti Tunisiaa. Tuolloin juutalaisia pakotettiin työleireille, joiden lisäksi heitä karkotettiin ja teloitettiin. Juutalaisten määrä oli kuitenkin joka tapauksessa huipussaan juuri ennen Tunisian itsenäisyyttä 1940-luvun lopulla. Tuolloin Tunisian juutalaisia oli 80 000-105 000, eli noin 2 % koko maan väestöstä. Osa juutalaisista, kuten Albert Memmi, tukivat maan itsenäisyyttä, mutta suurin osa suhtautui siihen varauksellisesti. Tunisian itsenäistyessä maa suhtautui kuitenkin juutalaisväestöön huomattavasti paremmin kuin muu arabimaailma. Juutalaiset saivat laillisesti muuttaa Israeliin, mutta muuttoliikettä ei kannustettu. Vuonna 1961 Bizerten kriisi Ranskan ja Tunisian välillä kuitenkin laukaisi suuremman muuttoliikkeen. Vuonna 1967 juutalaisia oli enää 20 000, suurimman osan muuttaessa Israeliin, Ranskaan ja Kanadan Quebeciin. Tunisin pääsynagoga tuhoutui osin tuhopoltossa kuuden päivän sodan aikana, mutta Tunisian valtio kustansi sen jälleenrakennuksen. El Ghriban synagoga tuhoutui puolestaan Al Qaedan pommi-iskussa vuonna 2002, mutta Tunisian valtio korvasi jälleen vahingot.


title: Tunisian juutalaiset

text: Tunisian ollessa Ranskan siirtomaa suuri osa juutalaisista omaksui ranskalaisen kulttuurin. Tähän vaikutti osaltaan mahdollisuus käydä ranskan kielistä Alliance Israélite Universellen järjestämää koulua vuodesta 1878 eteenpäin. Eurooppalaistumisen myötä myös erot maan alkuperäisen juutalaisyhteisön ja uudemman yhteisön välillillä olivat miltei katoamassa. Eurooppalaistumista ja sekularisoitumista vastustaneet alkuperäisten juutalaisten rabbit kuitenkin lopulta estivät tämän ja erot näkyvät edelleen alkuperäisen yhteisön harjoittaessa vanhoillisempaa juutalaisuutta. Tunisiassa toimii nykyisin 11 synagogaa.


title: Gauri Khan

text: Gauri Khan (o.s. Chhibber; s. 8. lokakuuta 1970 Delhi) on intialainen elokuvatuottaja ja sisustussuunnittelija. Hän on toinen elokuvatuotantoyhtiö Red Chillies Entertainmentin perustajista aviomiehensä Shahrukh Khanin kanssa.


title: Gauri Khan

text: Khan on toiminut tuottajana menestyselokuvissa kuten "Main Hoon Na" (2004), "Om Shanti Om" (2007), "Nimeni on Khan" (2010), "Ra.One" (2011), "Chennai Express" (2013) ja "Happy New Year" (2014).


title: Käremäki

text: Käremäki oli yksi Viipurin vanhoista suomalaisista kaupunginosista. Havinlahden pohjoispuolella sijainnut Käremäki kuului muiden itäisten esikaupunkien tavoin alun perin Viipurin maalaiskuntaan, josta se liitettiin kaupunkiin vuonna 1924.


title: Käremäki

text: Käremäen asutus alkoi laajenemaan vasta Suomen itsenäistyttyä vuonna 1918. Alueen läpi kulki vanha Koivistolle johtanut maantie, joka Käremäessä oli tarkoitus korvata uudella kadulla ja Havinlahden yli johtavalla sillalla, mutta rakennustyö jäi kesken talvisodan sytyttyä marraskuussa 1939. Kaupungista vetäytymässä olleet suomalaiset joukot räjäyttivät Käremäen sillan jatkosodan perääntymisvaiheessa 20. kesäkuuta 1944.


title: Käremäki

text: Vuoden 1930 väestönlaskennassa Käremäessa oli 812 asukasta, joista 791 oli suomenkielisiä, 2 ruotsinkielisiä ja 19 muunkielisiä.


title: Käremäki

text: Nykyään entisen Käremäen kaupunginosan alueella toimii Viipurin telakka (Viborgskij sudostroitelnij zavod), joka perustettiin paikalle vuonna 1948. Nykyiseen Leningradin alueen Koivistoon johtava tie tunnetaan nimellä A123.


title: Maaskola

text: Maaskola oli yksi Viipurin vanhoista suomalaisista kaupunginosista. Se sijaitsi parin kilometrin päästä kaupungin keskustasta Pietarin radan pohjoispuolella. Maaskola kuului alun perin Viipurin maalaiskuntaan, josta se liitettiin kaupunkiin vuonna 1928.


title: Maaskola

text: Maaskola oli maaseutua, jonne vuonna 1924 siirrettiin Imatran kaupunginosassa toiminut Papulan kunnalliskoti. Sitä laajennettiin vuosina 1929 ja 1932, niin että 1930-luvun lopulla vanhainkodissa oli 272 hoitopaikkaa. Vuonna 1939 Maaskolaan valmistui Viipurin Golfin rakentama golfkenttä.


title: Maaskola

text: Vuoden 1930 väestönlaskennassa Maaskolassa oli 188 asukasta, joista 186 oli suomenkielisiä, 1 ruotsinkielinen ja 1 muunkielinen.


title: Maaskola

text: Nykyään entinen Maaskola kuuluu Lazarevkaan eli Liimattaan ja siellä sijaitsee suuri teollisuusalue.


title: Liimatta (Viipuri)

text: Liimatta oli yksi Viipurin vanhoista suomalaisista kaupunginosista. Alun perin Viipurin maalaiskuntaan kuulunut alue sijaitsi noin neljä kilometriä keskustan itäpuolella ja se liitettiin kaupunkiin vuonna 1928 yhdessä Kelkkalan ja Maaskolan kanssa.


title: Liimatta (Viipuri)

text: Liimatta oli maaseutua, jossa sijaitsivat muun muassa Liimatan kartano sekä Liimatan rautatieasema. Alueen läpi kulki Pietarin rata, josta Liimatassa erkaantuivat Liimatta–Valkjärvi-rata sekä nykyäänkin käytössä oleva Liimatta–Tyrisevä-rata.


title: Liimatta (Viipuri)

text: Vuoden 1930 väestönlaskennassa Liimatassa oli 148 asukasta, jotka kaikki olivat suomenkielisiä.


title: Liimatta (Viipuri)

text: Liimatta tunnetaan nykyään nimellä Lazarevka (ven. Лазаревка) ja siihen luetaan kuuluvaksi myös entinen Maaskola, jossa sijaitsee suuri teollisuusalue. Lazarevka on nimetty Viipurin taistelussa kaatuneen neuvostoliittolaisen sotilaan V. P. Lazarevin mukaan. Paikalla on myös hänen kunniakseen pystytetty muistomerkki. Liimatan rautatieasema tunnetaan nykyään Riihimäki–Pietari-radan Lazarevkan seisakkeena.


title: Arab Bureau

text: Arab Bureau oli Yhdistyneen kuningaskunnan ulkoministeriön (Foreign and Commonwealth Office) alaisen Cairo Intelligence Departement -tiedusteluosaston alaisen osasto ensimmäisen maailmansodan aikana. Se perustettiin tammikuussa 1916 tarkoituksena yhdenmukaistaa Iso-Britannian politiikkaa Lähi-idässä sekä pitämään maan hallinnon eri osat tiedotettuina alueen tapahtumista.


title: Arab Bureau

text: Sen henkilökuntaan kuului sodan aikana henkilöitä kuten Gilbert Clayton, D. G. Hogarth, Gertrude Bell, T. E. Lawrence, Aubrey Herbert ja George Lloyd.


title: Egyptian Expeditionary Force

text: Egyptian Expeditionary Force (EEF) oli Britannian armeijan muodostelma ensimmäisessä maailmansodassa. Se perustettiin 1916 yhdistämällä Britannian joukot Egyptissä (Force in Egypt) ja Mediterranean Expeditionary Force ja asetettiin kenraali Archibald Murrayn komentoon. Myöhemmin sen komentoon tuli kenraali Edmund Allenby.


title: Wadi Sirhan

text: Wadi Sirhan () on Saudi-Arabian ja Jordanian alueella kulkeva vadi eli kuivunut joenuoma. Se kulkee luoteis-kaakkoissuuntaisesti noin 320 kilometrin pituisella matkalla.


title: Wadi Sirhan

text: Alueella ensimmäisen maailmansodan aikana käydyn arabikapinan aikana toiminut brittiläinen yhteysupseeri T. E. Lawrence kuvaa alueen ankaraa ympäristöä sotamuistelmissaan "Seven Pillars of Wisdom" (1922).


title: Doucoumbo

text: Doucoumbo ("Doucombo, Docoumbo") on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä neljä kilometriä Bandiagarasta länteen. Kunnassa on 20 800 ja keskuskylässä 2 100 asukasta (vuonna 2009).


title: Doucoumbo

text: Doucoumbon kunnan pinta-ala on 560 neliökilometriä. Se rajoittuu lounaassa Bandiagaran piirin Bara Saran ja Pignaryn, luoteessa Pignari Banan, pohjoisessa Kendién, idässä Sorolyn, Dandolin, Bandiagaran ja Douroun sekä etelässä Bankassin piirin Kani Bozonin kuntiin.


title: Doucoumbo

text: Maisemaa leimaavat eroosion kuluttamat kalliot. Kasvillisuus on lähinnä savannia tai aroa. Pysyviä vesistöjä ei ole. Seutu kuuluu Sahelin vyöhykkeeseen.


title: Doucoumbo

text: Kuntaan kuuluu 24 kylää. Niistä suurimmat ovat 2 800 asukkaan Andakanda ja ja 2 300 asukkaan Songo. Asukkaat ovat etupäässä dogoneja ja fulbeja.


title: Doucoumbo

text: Kunnan läpi kulkee Sévarén ja Bandiagaran välinen päällystetty maantie RN15. Paikallisia liikennevälineitä ovat hevoskärryt ja polkupyörät.


title: Doucoumbo

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja fonio. Niiden ohella viljellään maapapua, seesamia, hibiskusta, lehmänpapua ja vihanneksia. Kotieläimiä ovat vuohet, lampaat, naudat, aasit, muutamat kamelit ja hevoset sekä siipikarja. Käsityöammattien merkitys on vähäinen. Kaupankäynti suuntautuu etupäässä Bandiagaraan.


title: Doucoumbo

text: Kunnassa toimii 14 alakoulua. Kori-Korissa ja Tougouméssa on yläkoulut ja Songhossa ja Djiguibombossa terveyskeskukset. Vesihuolto käsittää kaivoja, porakaivoja ja patoaltaita. Muita palveluja ovat Songhon viikottaiset markkinat ja Doucoumbon viljavarasto.


title: Doucoumbo

text: Songhon kylä on yksi Dogonin ylängön matkailukohteista. Sen nähtävyyksiä ovat vanhan kylän rauniot sekä maalauksin koristeltu luola, jossa pidetään joka kolmas vuosi suuri ympärileikkausseremonia. Kylässä on majoituspalveluja.


title: Doucoumbo

text: Kunnassa sijaitsee Déguembérén luola, jonne tukulorivaltakunnan hallitsija Umar Tall katosi salaperäisesti vuonna 1864. Paikka on tukulorien ja suufilaisen tidžanija-veljeskunnan pyhiinvaelluskohde. Umar Tallin poika Ahmadou Sékou kärsi tappion ranskalaisille Kori-Korin kylän luona vuonna 1893 käydyssä taistelussa.


title: Pignari Bana

text: Pignari Bana on maalaiskunta Moptin alueen Bandiagaran piirissä Malissa. Sen keskuskylä Goundaka sijaitsee Dogonin ylängöllä 43 kilometriä Bandiagarasta luoteeseen. Kunnassa on 30 100 ja keskuskylässä 1 500 asukasta (vuonna 2009).


title: Pignari Bana

text: Pignari Banan kunnan pinta-ala on 855 neliökilometriä. Se rajoittuu pohjoisessa Bandiagaran piirin Lowol Guéoun, idässä Kendién ja Doucoumbon, etelässä Pignaryn sekä lännessä Moptin piirin Sion, Socouran, Fatoman ja Kounarin kuntiin.


title: Pignari Bana

text: Maisemaa leimaavat kalliot ja laaksot. Seutu kuuluu Sahelin vyöhykkeeseen. Kasvillisuus on lähinnä aroa ja savannia. Kunnan alueella virtaa Nigerin sivujoki Yamé, joka muodostaa Goundakan ja Bandiougoun välillä suuren järven.


title: Pignari Bana

text: Kuntaan kuuluu 23 kylää. Niistä suurimmat ovat 3 400 asukkaan Bandiougou ja lähes 3 000 asukkaan Tounkari ja Macou. Asukkaat ovat dogoneja, fulbeja ja belloja. Vallitseva uskonto on islam, jonka rinnalla on säilynyt myös perinteisiä animistisia uskomuksia.


title: Pignari Bana

text: Kunnan läpi kulkee Sévarén ja Bandiagaran välinen maantie RN15. Kunnasta on myös toinen yhteys Bamakon ja Gaon väliselle RN16-maantielle. Paikallisia liikennevälineitä ovat hevoskärryt, moottoripyörät ja polkupyörät.


title: Pignari Bana

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapapu ja durra. Niiden ohella kasvatetaan riisiä, fonioa, lehmänpapua, seesamia ja hibiskusta sekä myytäväksi meneviä maapähkinää ja vihanneksia. Kotieläimiä ovat lampaat, vuohet, naudat ja aasit. Lisäksi tuotetaan puutavaraa ja puuhiiltä sekä harjoitetaan keräilyä, kalastusta, käsityöammatteja ja kaupankäyntiä. Goundakassa ja Kakolissa pidetään viikoittaiset markkinat.


title: Pignari Bana

text: Kunnassa toimii 12 alakoulua, kaksi yläkoulua ja kaksi koulutus- ja kehittämiskeskusta (CED). Goundakassa ja Kori Maoundéssa on terveyskeskukset. Vesihuolto käsittää kaivoja, porakaivoja ja patoaltaita. Muita palveluja ovat muutama kauppa, viisi hirssimyllyä ja karjan rokotuspiste.


title: Pignari Bana

text: Bandiougou ja Goundaka ovat kuuluisiin muslimioppineisiin Sékou Salahiin ja Guéladio Hambodédioon liittyviä pyhiinvaelluskohteita. Mahdollisina matkailukohteina mainitaan pittoreskit Kettyn ja Djiguin kylät. Matkailu ja siihen liittyvät palvelut ovat kuitenkin vähäisiä.


title: Benedicta Idefelt

text: Benedicta Idefelt (vuoteen 1939 Anita Maria Idefelt; 8. huhtikuuta 1920 Viipuri – 30. lokakuuta 2014 Helsinki) oli suomalainen nunna, opettaja, kirjailija ja toimittaja, joka työskenteli opettajana Brasiliassa sekä toimittajana Vatikaanin radiossa. Hänen isänsä oli näyttelijä Runar Idefelt.


title: Benedicta Idefelt

text: Benedicta Idefelt syntyi luterilaiseen perheeseen, mutta hän kiinnostui katolisuudesta jo 13-vuotiaana ja kääntyi katoliseen uskoon 16-vuotiaana. Hän lähti Helsinkiin luostarikouluun ja jatkoi opintojaan Königsbergissä katariinasisarten naisopistossa; ensimmäisen nunnalupauksensa hän antoi 21-vuotiaana. Toisen maailmansodan aikana hän työskenteli itäpreussilaisessa luostarisairaalassa. Sisaret joutuivat pakenemaan neuvostojoukkoja Berliiniin tammikuussa 1945, ja sisar Benedicta siirtyi edelleen Reininmaalle. Sodan jälkeen hän opiskeli kölniläisessä taidekoulussa vuoteen 1948 saakka.


title: Benedicta Idefelt

text: Vuosina 1948–1970 sisar Benedicta opetti brasilialaisessa tyttökoulussa piirustusta ja englantia. Hän kiinnitti huomiota maassa vallitsevaan epäoikeudenmukaisuuteen, ja paavi Johannes XXIII:n kiertokirje sai hänet heräämään yhteiskunnallisesti vuonna 1961. Sisar Benedicta pyrki edistämään auttamista ja sosiaalista oikeudenmukaisuutta Brasiliassa muun muassa kirjoittamalla kiirastorstain kärsimyskulkueen ”Cristo Total”, jossa oli mukana yli 600 esiintyjää. Brasilian äärioikeistolainen hallitus suhtautui epäluuloisesti hänen yhteiskunnalliseen toimintaansa, ja hän joutui vuonna 1970 lopulta lähtemään maasta pidätysuhan takia.


title: Benedicta Idefelt

text: Brasilian-vuosiensa jälkeen sisar Benedicta opetti Vatikaanissa joukkotiedotusta, ja vuodesta 1975 alkaen hän toimitti Vatikaanin radion suomenkielisiä lähetyksiä. Paavin tiedotusvälinekomitean neuvonantajana hän palveli vuodesta 1978 alkaen.


title: Benedicta Idefelt

text: Joukkotiedotusuransa päätyttyä vuonna 1984 sisar Benedicta asui Roomassa sisarkuntansa luostarissa, ja viimeiset vuotensa hän vietti Helsingissä.


title: Glyoksaali

text: Glyoksaali (CHO) on diaaleihin eli kaksi aldehydiryhmää omaaviin yhdisteisiin kuuluva orgaaninen yhdiste. Yhdistettä käytetään muun muassa polymeeriteollisuudessa ja orgaanisen kemian synteeseissä.


title: Glyoksaali

text: Huoneenlämpötilassa glyoksaali on pistävänhajuista kellertävää nestettä. Yhdiste on kaasumaisena vihreää. Glyoksaali liukenee veteen sekä useisiin orgaanisiin liuottimiin kuten etanoliin ja dietyylieetteriin. Se on reaktiivinen ja muodostaa usein vesiliuoksina kiinteitä hydraatteja sekä dioksolaanidimeerejä ja -trimeerejä. Alkoholien kanssa glyoksaali reagoi helposti muodostaen asetaaleja. Yhdiste reagoi helposti amiinien, amidien ja enolisoituvien aldehydien ja ketonien kanssa. Yhdiste voidaan hapettaa glyoksyylihapoksi ja edelleen oksaalihapoksi typpihapon tai seleenidioksidin avulla.


title: Glyoksaali

text: Ensimmäisen kerran glyoksaalia valmistettiin vuonna 1856 hapettamalla etanolia typpihapolla. Nykyään yhdistettä tuotetaan teollisesti pääasiassa kahdella tavalla. Asetaldehydin vesiliuos voidaan hapettaa typpihapon avulla glyoksaaliksi noin 40 °C:n lämpötilassa. Sivutuotteina tässä prosessissa muodostuu etikkahappoa, muurahaishappoa ja glyoksyylihappoa. Nämä poistetaan ioninvaihdolla ja muodostuva liuos konsentroidaan noin 40 % glyoksaalipitoisuuteen. Toinen tapa on glykolin hapetus kaasufaasissa hapen avulla 400–600 °C:n lämpötilassa metallisen kuparin tai hopean toimiessa katalyyttinä. Myös eteenin hapetusta hapen, seleenidioksidin tai typpihapon avulla voidaan käyttää.


title: Glyoksaali

text: Glyoksaalia käytetään ristiinlinkittämään useita hydroksyyliryhmiä sisältäviä polymeerejä kuten selluloosaa ja polyvinyylialkoholia. Tämä parantaa niiden liukenemattomuutta. Yhdisteestä valmistetaan useita heterosyklisiä yhdisteitä, joista ureajohdannaisia käytetään parantamaan tekstiilien rasvan ja lian hylkimiskykyä, lääkeaineena käytettäviä imidatsolijohdannaisia kuten metronidatsolia, ja pyratsiiniamidia, pelkistimenä tekstiilien värjäyksen yhteydessä ja desinfiointiaineena.


title: The Sims 3: Paratiisisaari

text: The Sims 3: Paratiisisaari ("The Sims 3: island paradise") on kymmenes lisäosa The Sims 3 peliin. Paratiisisaari on Maxisin tekemä ja Electronic Artsin julkaisema lomailuun painottuva lisäosa, hieman aikaisempien , ja oloinen.


title: The Sims 3: Paratiisisaari

text: Lisäosa tuo mahdollisuuden asua asuntolaivassa, jotka voidaan kiinnittää tyhjään satamapaikkaan tai ankkuroida halauamaasi paikkaan avomerellä. Nyt voit myös harrastaa laitesukellusta sekä aarteiden metsästämistä merestä. Aarteenmetsästyksessä on oltava varovainen koska meressä asustelee myös hait. Pelaajalla on mahdollisuus törmätä sukelluksillaan myös merenneitoihin, joita voi ohjailla. Huomaa, että jos merenneito on liian kauan kuivalla maalla muuttu hän normaaliksi ihmiseksi. Uutena harrastuksena on hengenpelastajana toimiminen. Rahanlähteenä toimivat pelaajan omistamat hotellit, joista saadut tuotot määräytyvät hotellin hintatason ja palvelulaadun mukaan.


title: The Sims 3: Tulevaisuuteen

text: The Sims 3: Tulevaisuuteen ("The Sims 3: into the future") on "The Sims 3":n kolmastoista sekä viimeinen lisäosa. Tässä lisäosassa on mahdollisuus matkustaa tulevaisuuteen ja tavata jälkeläisensä siellä.


title: The Sims 3: Tulevaisuuteen

text: On myös mahdollista saada itselleen plumbot joko ostamalla tai rakentamalla itse.


title: Pignary

text: Pignary (myös "Pignari") on maalaiskunta Moptin alueen Bandiagaran piirissä Malissa. Sen keskuskylä Baboye sijaitsee Dogonin ylängöllä 40 kilometriä Bandiagarasta lounaaseen. Kunnassa on 16 100 ja keskuskylässä 1 700 asukasta (vuonna 2009).


title: Pignary

text: Pignaryn kunta rajoittuu pohjoisessa Bandiagaran piirin Pignari Banan, idässä Doucoumbon, etelässä Bara Saran sekä lännessä Moptin piirin Sion ja Djennén piirin Fakalan kuntiin. Maisemaa leimaavat ylätasangon kalliorinteet ja laaksot.


title: Pignary

text: Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus koostuu heinäkasveista, pensaista ja matalista puista.


title: Pignary

text: Kuntaan kuuluu 20 kylää. Kunnantalo ja palvelut sijaitsevat Nandon kylän läheisellä leirialueella.


title: Pignary

text: Asukkaista valtaosa on dogoneja. Heidän lisäkseen kunnassa asuu fulbeja, bambaroita, boboja ja mandinkoja. Vallitsevat uskonnot ovat islam ja kristinusko.


title: Pignary

text: Kunnan läpi kulkee Somadougoun ja Bankassin välinen maantie. Nandosta on vaikeasti liikennöitävä yhteys Bandiagaraan. Yleisimmät liikennevälineet ovat moottoripyörät, polkupyörät ja hevoskärryt.


title: Pignary

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi ja durra. Lisäksi kasvatetaan muun muassa foniota, hibiskusta, lehmänpapua, maapapua, seesamia ja maapähkinää. Kotieläimiä ovat lampaat, vuohet, naudat, aasit ja siipikarja. Käsityöammattien ja kaupankäynnin merkitys on vähäinen.


title: Pignary

text: Kunnassa toimii kuusi alakoulua, yläkoulu ja terveyskeskus. Vesihuolto käsittää kaivoja ja porakaivoja.


title: Pignary

text: Paikallisiin nähtävyyksiin kuuluu Nandon moskeija, jota on kuvailtu yhdeksi Malin kauneimmista. Majoituspalveluja ei ole.


title: Viipurin kansainväliset talvikisat 1910

text: Viipurin kansainväliset talvikisat järjestettiin Viipurissa 23.–28. helmikuuta 1910. Niiden ohjelmaan kuului yhteensä 12 urheilulajia, joiden joukossa oli varsinaisten talvilajien lisäksi myös paini, telinevoimistelu ja ammunta sekä hevos- ja autokilpailuja. Talvikisojen yhteydessä käytiin myös vuoden 1910 yleisluistelun EM-kilpailut, jotka Keski-Euroopassa vallinneen leudon sään takia siirrettiin Viipuriin Itävallan Klagenfurtista.


title: Viipurin kansainväliset talvikisat 1910

text: Viipurin talvikisojen esikuvana voidaan pitää olympialaisten lisäksi myös Pohjoismaisia kisoja, joita oli pidetty vuodesta 1901 lähtien. Ensimmäiset talviolympialaiset järjestettiin vasta 1924. Viipurin ainoiksi jääneiden talvikisojen jälkeen Suomessa käynnistyivät muun muassa Puijon talvikisat vuonna 1916, Suomen talvikisat Helsingissä 1919 ja Salpausselän Kisat 1923. Ne olivat kuitenkin lyhyemmät perinteiset hiihtokilpailut, ilman jäälajeja tai muita urheilukilpailuja. Viipurin talvikisojen puuhamiehenä toimi varakkaaseen teollisuussukuun kuulunut viipurilainen Johan Fredrik Alexis Hackman, joka oli Hackmanin perheyrityksen johtaja. Hän oli innokas urheilumies ja toimi myös talvikisojen järjestelytoimikunnan puheenjohtajana. Yksittäisten kilpailuiden järjestelyistä vastasivat paikalliset urheiluseurat ja yhdistykset.


title: Viipurin kansainväliset talvikisat 1910

text: Kisojen pääsuorituspaikat olivat Viipurin keskustan pohjoispuolella sijaitsevat Salakkalahti ja Papulanlahti. Salakkalahdella käytiin luistelukilpailut ja pelattiin jääpallo-ottelut. Papulanlahdelle puolestaan tehtiin virstan eli noin killometrin mittainen rata muita kilpailuja varten. Hiihtokilpailujen näyttämönä toimi Imatran kaupunginosassa sijaitseva Papulanmäki ympäristöineen. Osallistuijia talvikisoihin saapui Suomen lisäksi kuudesta eri maasta, heidän lisäkseen mukana oli myös Venäjällä asuvia virolaisia, saksalaisia ja brittejä. Nimekkäimpiä urheilijoita olivat olympiakultamitalistit Adolf Lindfors, Ludovika ja Walter Jakobsson sekä Per Thorén. Mukana oli myös lukuisia omien lajiensa MM- ja EM-mitalisteja sekä olympiaedustajia.


title: Viipurin kansainväliset talvikisat 1910

text: Kilpailujen suurimmaksi ongelmaksi muodostuivat huonot keliolosuhteet. Kisojen ajan vallitsi aurinkoisen pakkassään sijasta leuto, pilvinen ja sateinen sää, joka auttamattomasti latisti tunnelmaa. Se teki myös urheilijoiden olosuhteet vaikeiksi, erityisesti siitä kärsivät pika- ja taitoluistelijat, jotka joutuivat kilpailemaan pehmeällä ja jopa sohjoisella säällä. Talvikisat kiinnostivat yleisöä myös Suomen suuriruhtinaskunnan ulkopuolella, läheisestä Pietarista saapui junalasteittain ihmisiä seuraamaan kilpailuja. Venäläiset tulivat seuraamaan erityisesti luistelukilpailuja. Kritiikkiä kisat saivat lähinnä Papulanlahden rannalle ulkomaisia vieraita varten pystytetystä ravintolapaviljongista, joka ei ollut innokkaimpien raittiushenkisten urheilumiesten mieleen. Lisäksi paheksuttiin kaupallisuutta, kun rakennuksen ulkoseinillä oli suuria alkoholimainoksia.


title: Viipurin kansainväliset talvikisat 1910

text:
Maastohiihdon ohjelmaan kuului neljä kilpailua, joista miesten 30 kilometriä oli myös vuoden 1910 SM-kilpailujen ainoa matka. Lisäksi järjestettiin naisten ja alle 17-vuotiaiden poikien kilpailut sekä viisihenkisten joukkueiden viestihiihto Kotkasta Viipuriin, jonka voitti Haminan VPK ajalla 12 tuntia ja 30 minuuttia. Naisten kilpailussa toiseksi sijoittunut Helena Tietäväinen oli vasta 13-vuotias. Kilpailujen yhteydessä järjestettiin myös suksinäyttely, jonka voitti helsinkiläinen Oy Otto Brandt Ab.
Mäkihypyssä järjestettiin yleisen lisäksi myös alle 17-vuotiaiden sarja. Hyppääjien suorituksia haittasi molemmissa huono keli, jonka ansiosta hyppyjen pituudet jäivät lyhyiksi. Kilpailupaikkana toimi Papulanmäen rinteeseen rakennettu hyppyrimäki.Talvikisojen pikaluistelukilpailut käytiin jääpallon ja taitoluistelun tapaan Salakkalahden jäällä. Kansalliset kilpailut olivat samalla myös vuoden 1910 SM-kilpailut ja kansainväliset puolestaan yleisluistelun EM-kilpailut. Ne alun perin piti järjestää Itävallan Klagenfurtissa, mutta leudon talven johdosta kilpailut siirrettiin ensin Norjan Kristianiaan ja sen jälkeen Tukholmaan. Lopulta EM-kilpailut päätettiin pitää Viipurin talvikisojen yhteydessä. Molempien kilpailujen tasoa heikensi huono sää, SM-kilpailuita haittasi lumisade ja EM-kilpailujen aikana oli vesisadetta, joka pehmensi jään sohjoiseksi.


title: Viipurin kansainväliset talvikisat 1910

text:
Yleisluistelun SM-kilpailuihin osallistui yli 20 luistelijaa Hangosta, Helsingistä, Joensuusta, Oulusta, Porista ja Viipurista. Kilpailuissa luisteltiin 500, 1 500 ja 5 000 metrin matkat ja lopputulokset laskettiin sijapisteistä. Voittajaksi selvisi vuoden 1905 Euroopan mestari Johan Wikander, toiseksi sijoittui tuleva MM-pronssimitalisti Väinö Wickström ja kolmanneksi Helsingfors Skridskoklubbia edustanut hämeenlinnalainen Arne Schrey. Mukana olivat myös muun muassa neljänneksi sijoittunut vuoden 1902 MM-hopeamitalisti Jussi Wiinikainen sekä kahdeksanneksi jäänyt vuoden 1901 maailmanmestari Franz Fredrik Wathén.Vuoden 1910 yleisluistelun EM-kilpailuissa oli Suomen lisäksi osallistujia Itävalta-Unkarista, Norjasta, Ruotsista, Tanskasta ja Venäjältä. Matkoja oli neljä; 500, 1 500, 5 000 sekä 10 000 metriä. Mestaruus ratkaistiin SM-kilpailujen tapaan sijapisteet laskemalla. Paras suomalainen oli kuudenneksi sijoittunut Björn Damstén.Taitoluistelukilpailut käytiin jääpallon ja pikaluistelun tapaan Salakkalahden jäällä ja myös niitä haittasi huono keli. Mukana olivat muun muassa ensimmäinen olympiakultaa voittanut suomalaisnainen Ludovika Jakobsson, joka tuolloin vielä kilpaili tyttönimellään Eilers ja edusti synnyinmaataan Saksaa. Miesten kilpailun paras oli Per Thorén, joka kaksi vuotta aikaisemmin oli voittanut yksinluistelun kultamitalin Lontoon olympialaisissa.
Talvikisojen jääpalloturnauksen osallistui neljä joukkuetta. Voittajaksi selvisi Viipurin Reippaan loppuottelussa kukistanut Polyteknikkojen Urheiluseura Helsingistä. Varsinaisen turnauksen jälkeen Helsingin IFK haastoi Polyteknikot vielä ystävyysotteluun, jonka HIFK voitti 7–1. Ottelut pelattiin Salakkalahden jäällä ja niiden tuomarina toimi Pietarissa asuva englantilainen J. Lindgard.


title: Viipurin kansainväliset talvikisat 1910

text: Ottelut


title: Viipurin kansainväliset talvikisat 1910

text: Curlingissa olivat vastaikkain Moskovan englantilaisista koostunut curlingkerho ja Viipurin Reippaan joukkue, jonka kapteenina toimi Suomessa asunut skotti George Easton. Hänet tunnettiin myös jalkapalloilijana, joka oli kaksi vuotta aikaisemmin voittanut kaikkien aikojen ensimmäisen Suomen mestaruuden Helsingin Unitaksen riveissä. Talvikisojen curlingottelu Viipurin Reippaan ja Moskovan englantilaisen curlingklubin välillä päättyi viipurilaisten voittoon lukemin 15–10. Kyseessä oli ensimmäinen Suomessa pelattu kansainvälinen curlingottelu. George Eastonin maahan tuoman lajin harrastaminen oli Suomessa alkanut vasta edellisenä talvena Viipurissa


title: Viipurin kansainväliset talvikisat 1910

text: Potkukelkkailussa kilpailtiin 3 000 metrin matkalla Papulanlahden kilometrin pituisella radalla. Kilpailua lähdöstä maaliin johtaneen voittajan aika oli 9,26.


title: Viipurin kansainväliset talvikisat 1910

text: Ravikilpailut pidettiin Kelkkalan raviradan sijaan muidenkin kilpailujen näyttämönä olleella Papulanlahden jääradalla. 2 000 metrin matkan voitti Pohjois-Hämeen Hippoksen omistama ori Valpas, jota ohjasti kuuluisa viipurilainen hevosmies Fritz Buttenhoff. Valppaan voittoaika 3,18 oli uusi Suomen ennätys.


title: Viipurin kansainväliset talvikisat 1910

text: Autokilpailut käytiin myös Papulanlahden jäällä. Niihin osallistui kahdessa luokassa neljä kilpailijaa ja matkana oli 10 kilometriä. Pienempien koneiden luokan voitti helsinkiläinen S. Nikolajeff jr saksalaisella Adler-merkkisellä autolla ajalla 17,34 ja isompien luokan viipurilainen johtaja W. Kasubskij niin ikään saksalaisella Stoewerilla. Tämän jälkeen ajettiin vielä tasoitusajo, jossa hävinneet saivat aikaeron verran tasoitusta. Tasoitusajon paras oli viipurilainen N. Garoff ranskalaisella autollaan Clément-Bayard.


title: Viipurin kansainväliset talvikisat 1910

text: Viipurin talvikisojen ohjelmassa piti helmikuun 25. päivänä olla Papulanlahden radalla järjestettävät poroajokilpailut. Suomen Urheilulehden mukaan yleisöä oli saapunut kilvanajoa seuraamaan jopa 10 000 katsojaa, mutta suureksi pettymykseksi paikalle ei milloinkaan ilmaantunut yhtään poroa.


title: Viipurin kansainväliset talvikisat 1910

text: Talvikisojen ampumakilpailut järjestettiin 27. helmikuuta Säiniön ampumaradalla Viipurin maalaiskunnassa. 100 ja 150 metrin matkat voitti kaksi kertaa olympialaisissakin mukana ollut turkulainen Frans Nässling.Telinevoimistelussa kilpailtiin pakollisessa ja vapaassa ohjelmassa. Molemmissa oli seitsemän osallistujaa, suomalaisten lisäksi mukana oli kaksi Pietarin saksalaisen voimistelukerhon edustajaa.Painiin osallistui suomalaisten lisäksi pietarilaisia urheilijoita. Raskaan sarjan voitti kymmenen vuotta myöhemmin Antwerpenin kesäolympialaisissa kultaa paininut Adolf Lindfors. Kolmanneksi sijoittunut Nikolai Gavrilik tunnetaan myös kuulantyönnön sekä kiekon- ja moukarinheiton Suomen mestarina.


title: Dandoli

text: Dandoli on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä kymmenen kilometriä Bandiagarasta koilliseen. Kunnassa on 9 600 ja keskuskylässä 600 asukasta (vuonna 2009).


title: Dandoli

text: Dandolin kunta rajoittuu pohjoisessa Bandiagaran piirin Sorolyn, idässä Sanghanin ja Péloun, etelässä Douroun sekä lännessä Doucoumbon ja Bandiagaran kuntiin.


title: Dandoli

text: Maisemaa leimaavat kalliorinteet ja laaksot. Kasvillisuus on kärsinyt kuivuudesta ja ihmisen toiminnasta. Pysyviä vesistöjä ei ole. Seutu kuuluu Sahelin vyöhykkeeseen.


title: Dandoli

text: Kuntaan kuuluu 14 kylää ja kolme pikkukylää. Yli tuhannen asukkaan kyliä ovat Sibi Sibi, Tognon ja Sokolo. Asukkaat ovat etupäässä dogoneja. Heidän lisäkseen kunnassa asuu jonkin verran fulbeja.


title: Dandoli

text: Dandolin kautta kulkee Bandiagaran ja Douentzan välinen paikallistie, josta haarautuu tie Sanghaan. Liikennevälineitä ovat hevoskärryt, polkupyörät ja moottoripyörät.


title: Dandoli

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio ja durra. Niiden ohella kasvatetaan seesamia, maapapua, lehmänpapua, hibiskusta, maissia, maapähkinää ja vihanneksia. Kotieläimiä ovat lampaat, vuohet, naudat ja aasit. Lisäksi tuotetaan puutavaraa sekä harjoitetaan keräilyä, pienimuotoista metsästystä ja vähäisessä määrin käsityöammatteja. Kaupankäynti suuntautuu Bandiagaraan.


title: Dandoli

text: Kunnassa toimii viisi alakoulua, kaksi lukutaitokeskusta ja koraanikoulu. Terveyspalvelut sijaitsevat Bandiagarassa. Vesihuolto käsittää kaivoja, porakaivoja ja patoaltaita.


title: Dandoli

text: Matkailu kuntaan on vähäistä eikä mitään majoituspalveluja ole.


title: City Road

text: City Road on katu Keski-Lontoossa. Se alkaa Lontoon Cityn ja Islingtonin rajan läheltä ja jatkuu ensin pohjoiseen Old Streetin liikenneympyrään ja siitä luoteeseen. Kadun pituus on noin kaksi kilometriä.


title: Henri Caroine

text: Henri Caroine (s. 7. syyskuuta 1981 Uusi-Kaledonia) on Uudessa-Kaledoniassa syntynyt tahitilainen jalkapalloilija, joka edustaa maansa pääsarjassa pelaavaa AS Dragonia. 180 senttimetriä pitkän Caroinen pelipaikka on keskikenttä. Hän kuuluu myös Tahitin jalkapallomaajoukkueeseen.


title: Henri Caroine

text: Caroine on edustanut AS Dragonia vuodesta 2011 asti. Sitä ennen hän edusti AS Temanavaa ja AS Taravoa AC:tä. Dragonin kanssa Caroine on pelannut seitsemän ottelua OFC Champions Leaguessa ja voittanut kerran Tahitin pääsarjan mestaruuden.


title: Henri Caroine

text: Tahitin jalkapallomaajoukkueeseen Caroine on kuulunut vuodesta 2012 lähtien. Samana vuonna hän voitti Tahitin kanssa Oseanian mestaruuden, joka toi maalle paikan seuraavan vuoden Maanosaliittojen cupiin. Maanosaliittojen cupissa Caroine pelasi täydet minuutit jokaisessa Tahitin kolmesta murskatappioon päättyneessä ottelussa.


title: Ricky Aitamai

text: Ricky Aitamai (s. 22. joulukuuta 1991 Tahiti) on tahitilainen jalkapalloilija, joka edustaa maansa pääsarjassa pelaavaa AS Vénusta. Aitamain pelipaikka on vasen laitapuolustaja tai keskikenttä. Hän kuuluu myös Tahitin jalkapallomaajoukkueeseen. Aitamai on 178 senttimetriä pitkä.


title: Ricky Aitamai

text: Aitamai on edustanut koko uransa nykyistä seuraansa AS Vénusta. Hän debytoi seurassa vuonna 2011.


title: Ricky Aitamai

text: Tahitin jalkapallomaajoukkueessa Aitamai debytoi Uutta-Kaledoniaa vastaan maaliskuussa 2013. Saman vuoden kesäkuussa Aitamai pelasi Maanosaliittojen cupissa Brasiliassa, jonne Tahiti oli selviytynyt voitettuaan edellisvuonna Oseanian mestaruuden. Maanosaliittojen cupissa Aitamai pelasi kaikissa kolmessa Tahitin murskatappioon päättyneissä otteluissa.


title: Puusarja

text: Puusarja on Jean Sibeliuksen pianosävellyssarja. Puusarjaan kuuluvat:


title: Pélou

text: Pélou on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä 20 kilometriä Bandiagarasta itään. Kunnassa on 4 300 asukasta (vuonna 2009).


title: Pélou

text: Péloun kunnan pinta-ala on 103 neliökilometriä. Se rajoittuu koillisessa Bandigaran piirin Sanghanin, idässä ja etelässä Douroun sekä lännessä ja luoteessa Dandolin kuntiin. Alueella ei ole pysyviä vesistöjä.


title: Pélou

text: Kuntaan kuuluu neljä kylää. Asukkaat ovat etupäässä dogoneja ja fulbeja.


title: Pélou

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, fonio ja vihannekset. Kotieläimiä ovat naudat, lampaat, vuohet ja siipikarja. Käsityöammattien merkitys on vähäinen. Kaupankäynti suuntautuu Bandiagaraan, Sanghaniin ja Dourou’un.


title: Pélou

text: Kunnan liikenneyhteydet ovat heikot. Palveluihin kuuluu kaksi alakoulua. Lähimmät terveyspalvelut sijaitsevat Douroussa.


title: Suomen sukellusveneet

text: Suomen sukellusveneet on filosofian maisterin ja Sotamuseon johtajan Markku Melkon kirja vuodelta 2008. Sen kustantaja on Minerva.


title: Suomen sukellusveneet

text: Melkko luettelee lähteinä käyttämänsä alan aiemmat, kirjoittamisvaiheessa jo loppuunmyydyt, teokset. Lisäksi hän on käyttänyt arkistoaineistoa ja tuolloin valmisteilla ollutta Timo Merensillan "Vesikko"-tutkimusta.


title: Suomen sukellusveneet

text: Aluksi Melkko käsittelee yleisesti sukellusveneiden historiaa, sen jälkeen sukellusveneiden käyttöä Itämerellä ensimmäisessä maailmansodassa. Moneen lukuun jakautuva osuus kattaa Suomen sukelluslaivaston synnyn ja sen käytön talvi- ja jatkosodassa. Oman osansa saa miehistön lomaelämä. Sisällysluettelosta on jäänyt pois luku ”Suomen sukellusveneiden viimeiset vaiheet”, jossa kerrotaan niiden kohtalo rauhansopimuksen jälkeen.


title: Suomen sukellusveneet

text: Teoksen viimeisessä jaksossa kuvataan kaikki sukellusveneet, niiden aseistus ja emälaivat.


title: KEK

text: KEK (High Energy Accelerator Research Organization, (高エネルギー加速器研究機構 "Kō Enerugī Kasokuki Kenkyū Kikō")) on Japanissa sijaitseva hiukkasfysiikan tutkimuslaitos ja organisaatio. KEK:in päätoimipisteessä Tsukubassa, Ibarakin prefektuurissa sijaitsee muiden muassa Japanin suurin hiukkaskiihdytin KEKB-kiihdyttimestä tehty SuperKEKB.


title: Voigtländer

text: Voigtländer on optisiin laitteisiin erikoistunut yritys, jonka perusti Johann Christoph Voigtländer Wienissä vuonna 1756 ja joka on siten vanhin yritys kameroiden alalla. Se alkoi valmistaa Petzval-valokuvauslinssiä (aikansa nopein linssi: f/3.7) vuonna 1840 ja maailman ensimmäistä kokonaan metallista valmistettua dagerrotypia-kameraa vuodesta 1841 sekä levykameroita vähän sen jälkeen.


title: Voigtländer

text: Yritys avasi sivukonttorin v. 1849 Braunschweigiin, jonne sen päämaja siirtyi myöhemmin. Yritys listautui pörssiin 1898, ja valtaosan osakkeista merkitsi lääketehdas Schering AG 1925.


title: Voigtländer

text: Seuraavien kolmen vuosikymmenen aikana Voigtländeristä kehittyi alansa teknologiajohtaja, ja se valmisti ensimmäisenä useita uudenlaisia tuotteita, joista myöhemmin tuli yleisiä alallaan. Näitä tuotteita ovat mm. ensimmäinen zoom-linssi 35 mm still-kuville (36-82/2.8 Zoomar) vuonna 1960 sekä ensimmäinen kompaktikamera, jossa oli sisäänrakennettu sähkösalama (Vitrona) 1965.


title: Voigtländer

text: Schering myi osuutensa yrityksestä Carl Zeiss -säätiölle 1956. Zeiss ja Voigtländer fuusioituivat 1965. Vuonna 1972 Zeiss/Voigtländer lopetti kameran valmistuksen, ja vuotta myöhemmin Zeiss myi Voigtländer-brändin Rolleille. Rollein romahdettua 1982 otti Plusfoto nimen käyttöönsä ja myi sen edelleen 1997 Ringfotolle.


title: Voigtländer

text: Vuodesta 1999 Voigtländer-nimellä on tuotteita valmistanut ja markkinoinut Cosina.


title: Breda Ba.88

text: Breda Ba.88 "Lince" (suom. Ilves) on italialainen kaksimoottorinen kevyt pommikone. Antonio Paranon ja Giuseppe Panzerin suunnittelemaa konetyyppiä käytti Regia Aeronautica. Bredan pääkoelentäjä Furio Niclot teki ensilennon lokakuussa 1936. Prototyyppikone käytti kahta Gnome-Rhône K-14 -tyypin tähtimoottoria. Niiden teho oli 900 hv (671 kW).


title: Breda Ba.88

text: Breda Ba.88 Linceä on luonnehdittu erääksi toisen maailmansodan epäonnistuneimmaksi konetyypiksi, sitä on kutsuttu jopa "kiitoradan koristeeksi" ja "hyökkääjien houkutuslinnuksi". Vuonna 1937 se rikkoi nopeuslennon maailmanennätyksiä suljetuilla sadan ja tuhannen kilometrin radoilla. Myöhemmät Bredan ja IMAM/Meridionalin tekemät valmistussarjat menivät suoraan romutettaviksi, sillä niin epäkäytännöllisiksi Ba.88 oli taistelutoimissa osoittautunut. Tuotanto aloitettiin 80 koneyksilön pääsarjan osalta touko-lokakuun välillä 1939. Moottorit olivat 1 000 hv (746 kW) tehoiset ja Piaggion valmistamat P.XI RC.40-tyyppiset.


title: Breda Ba.88

text: Konetyyppi on ulkoasultaan hyvin helppo tunnistettava. Sulavan sikarimainen muotoilu päättyy takaosan kaksoisperäsimiin. Korkeusvakaaja ulottuu sivuvakaajan ohitse, kuten esimerkiksi Caproni Ca.135:ssa.


title: Breda Ba.88

text: Breda Ba.88 Lince kykeni kuljettamaan enintään 1 000 kg suuruisen pommilastin. Toimintasäde oli 1 640 km. Koneen huippunopeus oli 490 km/h ja lakikorkeus 8 000 m. Puolustusaseina olivat 3x 12,7 mm Breda-SAFAT kk:t ja 1x 7,7 mm liikuteltava kk yläampumossa.


title: Polaroid SX-70

text: SX-70 on Polaroid companyn valmistama, kokoontaitettava pikakamera. Sitä on pidetty muotoilun klassikkona. Mallin kehitti Edwin Land, ja se tuotiin markkinoille vuonna 1972.


title: Polaroid SX-70

text:
SX-70 oli valmistuessaan kevyempi ja nopeakäyttöisempi kuin aikaisemmat kamerat. Sen suunnittelija Edwin H. Land oli Polaroid-yhtiön johtaja, joka oli jo kehittänyt useita muitakin kameramalleja. Landin tavoitteena oli saada kamera mahtumaan povitaskuun. Kameran pienuus, kokoontaittuvuus ja keveys olivat pitkän kehittelyprosessin tulos. Ne vaativat myös uudenlaisia materiaaliratkaisuja ja uusien tuotantolinjojen perustamista. SX-70:n pintamateriaalit ovat nahka ja ohuella kromikerroksella päällystetty muovi. Myös objektiivista piti saada aiempaa pienempi, jotta kameran koko ei kasvaisi. Se onnistui majakkalampuissa käytetyn fresnel-tyyppisen, monitahoisen linssin avulla.
SX-70-kamerassa käytetään helppokäyttöistä integraalifilmiä. Uudenlainen filmi tuli saataville samaan aikaan SX-70-kameroiden kanssa, mutta sitä on käytetty useimmissa sen jälkeen tuotetuissa Polaroid-kameramalleissa. Integraalifilmi erosi aikaisemmista pikafilmityypeistä siten, että kuvan kehittäminen ei enää vaatinut kuvaajalta toimenpiteitä. Kuva työntyi automaattisesti ulos kamerasta, kehittyi ja tuli näkyviin muutamassa minuutissa. Sitä edeltävissä pikafilmeissä filmin negatiivi- ja positiivifilmikerrokset oli valotuksen jälkeen otettava erilleen ja kehitettävä kemiallisesti. Integraalifilmin tunnistaa valkokehyksisestä, neliömäisestä formaatista, jossa on leveä alamarginaali.


title: Graham Zusi

text: Graham Jonathan Zusi (s. 18. elokuuta 1986 Longwood, Florida) on yhdysvaltalainen jalkapalloilija, joka edustaa Major League Soccerissa pelaavaa Sporting Kansas Cityä. Pelipaikaltaan vasenjalkainen Zusi on hyökkäävä keskikenttäpelaaja. Hän pelaa myös Yhdysvaltain jalkapallomaajoukkueessa.


title: Graham Zusi

text: Zusi varattiin vuoden 2009 MLS:n varaustilaisuudessa numerolla 23 Kansas City Wizardsiin. Hän debytoi liigassa maaliskuussa 2009 Toronto FC:tä vastaan. Hän teki läpimurtonsa kaudella 2011, kun seura oli vaihtanut nimensä Sporting Kansas Cityksi. Vuonna 2013 Zusi voitti Sportingin kanssa MLS Cupin kaadettuaan finaalissa rangaistuspotkuilla Real Salt Laken. Kauden 2012-13 aikana Zusi harjoitteli Valioliiga-seura West Ham Unitedin kanssa.


title: Graham Zusi

text: Zusi debytoi Yhdysvaltain jalkapallomaajoukkueessa tammikuussa 2012 Venezuelaa vastaan. Ensimmäisen maajoukkuemaalinsa hän teki neljä päivää myöhemmin Panamaa vastaan harjoitusottelussa. Zusi kuului päävalmentaja Jürgen Klinsmannin ryhmään vuoden 2014 MM-kisoissa. Zusi pelasi turnauksessa kaikissa Yhdysvaltain neljässä ottelussa ja saalisti kaksi syöttöpistettä. Hän on pelannut 55 maaottelua ja tehnyt niissä viisi maalia.


title: Lushnja

text: Lushnja eli Lushnjë on kaupunki Albaniassa. Se on Lushnjën alueen keskus Fierin maakunnassa, ja siellä on 54 813 asukasta. Sen perusti keskiajan lopulla Salushe-niminen leski. Hän rakensi Hani i Salushes -nimisen levähdyspaikan tielle, joka on Durrësin, Beratin ja Fierin välillä. Ainakin vielä vuonna 2000 vanhat miehet kutsuivat sitä Salusheksi. Lushjnë on Albanian ainoa naisen perustama kaupunki.


title: Lushnja

text: Tammikuussa 1920 Lushnjë oli Albanian väliaikainen pääkaupunki ja Lushnjën kongressin sijaintikaupunki.


title: Lubitel

text: Lubitel (, "Ljubitel") on venäläinen 6*6 cm -kuvakoon 2-silmäinen peilikamera, joka käyttää 120-koon filmiä. Lubitelista oli useita eri versioita ja sitä valmistettiin vuodesta 1946 alkaen: Lubitel TLR vuosina 1949–1956, Lubitel 2 vuosina 1955–1980 ja Lubitel 166 vuosina 1976–1993. Kameran esikuva oli saksalainen 1930-luvun Voigtländer Brillant -kamera. Lubitelin venäläinen edeltäjä oli Komsomolets, jota valmistettiin 1946–1950.


title: Yashicaflex

text: Yashicaflex oli japanilaisen kameravalmistajan, Yashican, ensimmäisiä kameramalleja. Yashicaflexeistä julkaistiin mm. sarjat B (vanha), S, A-I, A-II, AS-I, AS-II, B (uusi) ja Rookie vuosina 1953-1957. Yashicaflexiä edelsi Yashimaflex ja vuoden 1957 jälkeen Yashimaflex/Yashicaflex.


title: Kodak Instamatic

text: Kodak Instamatic oli Kodakin vuodesta 1963 valmistama halpojen kameroiden sarja. Se saavutti suurta menestystä ja tutustutti kokonaisen sukupolven halpaan valokuvaamiseen.


title: Kodak Instamatic

text: Kukoistusaikanaan Instamatic-valikoima oli niin laaja, että nimeä Instamatic käytetään yhä usein virheellisesti viittaamaan halpoihin taskukameroihin. Nimeä käytetään usein, myös virheellisesti, puhuttaessa Kodakin Kodamatic-pikakamerasarjasta.


title: Kodak Instamatic

text: Kodak käytti Instamatic-nimeä myös joistakin Super 8 -videokameroista.


title: Kodak Instamatic

text: Ensimmäiset Instamaticit tulivat myyntiin vuonna 1963. Ne olivat ensimmäisiä Kodakin 162-filmiä käyttäviä kameroita. Helposti vaihdettavan filmirullan, jossa itsessään oli filmin taustalevy sekä valotustaso, ansiosta kameran valmistuskustannukset olivat alhaiset.


title: Kodak Instamatic

text: Instamatic-projektin pääsuunnittelija oli Dean M. Peterson, joka tuli 1980-luvulla tunnetuksi myös innovaatioistaan taskukamera. Ensimmäisenä Instamaticeista julkaistiin Instamatic 50, jonka tuli myyntiin Yhdistyneessä kuningaskunnassa helmikuussa 1963, noin kuukautta ennen Instamatic 100 -mallia. 100 oli ensimmäinen Yhdysvalloissa myyntiin tullut Instamatic. 100-mallissa oli kiinteä suljinaika, suljinaukko ja tarkennus. Kuten Kodakin aiemmat Brownie-kamerat, myös Instamatic 100 oli yksinkertainen kamera, jota kuka tahansa osasi käyttää. Siinä oli myös sisäänrakennettu salamavalo, toisin kuin 50-mallissa.


title: Kodak Instamatic

text: Mallisto kasvoi pian 100/104 -perusmallin lisäksi 800/804 -mallilla, jossa oli muun muassa alumiinirunko, mittaetsin ja seleenivalomittari. (Mallimerkinnän viimeinen numero kertoi salamavalon tyypin: 0 tarkoitti sisäänrakennettua salamavaloa ja 4 ulkoista salamakuutiota.) Malliston huippumalli oli Instamatic Reflex SLR, jota valmistettiin Saksassa. Siinä käytettiin Retina S-mount -linssejä.


title: Kodak Instamatic

text: Instamatic oli välitön menestys. Vuosien 1963 ja 1970 välillä valmistettiin yli 50 miljoonaa Instamaticia. Kodak antoi jopa huomattavan määrän Instamaticeja ilmaiseksi synnyttääkseen innostusta valokuvaamiseen ja samalla pysyvää kysyntää filmeilleen.


title: Kodak Instamatic

text: Monet muut kameravalmistajat, kuten Canon, Olympus, Minolta, Ricoh, Zeiss Ikon ja Rollei, yrittivät hyödyntää Instamaticin menestystä omilla 126-kameroillaan. Jotkin näistä olivat paljon kalliimpia ja ominaisuuksiltaan kehittyneempiä kuin Kodakin kamerat. Eräs tällainen kamera oli Rollei SL26, jossa oli vaihdettavia linssejä, objektiivin läpi mittaus ja mittaetsin ja joka maksoi 300 dollaria.


title: Kodak Instamatic

text: Vuonna 1970 tuli myytiin uusia Instamatic-malleja, jotka hyödynsivät uutta Magicube-salamavalokuutiota. Magicubeissa oli mekaanisella laukaisulla toimiva pyrotekniikkalaukaisin, toisin kuin tavallisissa salamavalokuutioissa, joihin tarvittiin paristot. Magicube-paikoilla varustettujen Instamaticien mallimerkinnöissä oli X-kirjain (esimerkiksi X-15 ja 55X).


title: Kodak Instamatic

text: Vuonna 1972 Kodak lanseerasi uutta 110-filmiä käyttäneen Pocket Instamatic -sarjan. Myös 110-filmirullat olivat helposti vaihdettavia ja lisäksi pienikokoisia, minkä ansiosta kameroista saatiin kompakteja. Malliston huipulla oli Pocket Instamatic 60. Siinä oli ruostumattomasta teräksestä tehty runko, mittaetsin ja automaattivalotus. Alle kolmen vuoden aikana valmistettiin yli 25 miljoonaa Pocket Instamaticia, ja 110-flmi säilytti suosionsa aina 1990-luvulle saakka.


title: Kodak Instamatic

text: Vuonna 1976 Instamatic X -sarja päivitettiin käyttämään uutta Flipflash-salamaa. Näiden kameroiden mallimerkintä muodostettiin lisäämällä F-kirjain vastaavan Magicube-mallin merkintään. Perusmalli X-15F oli viimeinen Yhdysvalloissa myyty Instamatic. Se pysyi myynnissä vuoteen 1988 saakka.


title: Valepeltoetana

text: Valepeltoetana ("Deroceras reticulatum") on peltoetanoiden heimoon kuuluva etana. Se on maailmassa taloudellisesti merkittävin tuholaisena esiintyvä kotilolaji.